फारेस्ट्री - विकिपीडिया\nफारेस्ट्री (अंगरेजी: फ़ॉरेस्ट्री; Forestry) बन आ जंगल संबंधी बिज्ञान, कला आ मैनेजमेंट हवे। एह बिधा के तहत बन के लगावे, रखरखाव करे, इस्तमाल करे, उनहन के संरक्षण करे, रिपेयर करे के काम कइल जाला आ एकर मकसद बिबिध जरूरत के पूरा कइल, निर्धारित लक्ष्य हासिल कइल, आ पर्यावरण आ मनुष्य के लाभ खाती निश्चित मूल्य (वैलू) सभ के सहेजल होला। फारेस्ट्री के परेक्टिस प्लांटेशन (पौध भा फेड़ लगावे) के रूप में भी होला आ प्राकृतिक रूप से पावल जाए वाला बन आ जंगल सभ के रखरखाव में भी होला। The science of forestry has elements that belong to the biological, physical, social, political and managerial sciences.\nआस्ट्रेलिया में फारेस्ट्री के कामकाज के एगो सीन\nमॉडर्न जमाना के फारेस्ट्री के सोझा कई किसिम के चीज बा जे धियान में रखे के होला। एह चीज सभ में शामिल बा कि कइसे लकड़ी (इमारती) हासिल कइल जाय भा जलावन के लकड़ी उपराजल जाय, बन्य जीव सभ के आवास कइसे सहेज के रखल जाय, जल संसाधन सभ के कइसे संरक्षण कइल जाय, मनोरंजन आ आनंद खाती कइसे बन सभ के बिकास कइल जाय, प्राकृतिक लैंडस्केप के आ जंगल से जुड़ल समुदाय सब के कइसे बचाव कइल जाय, जीवबिबिधता के कवना तरीका से अधिकाधिक बढ़ावल जाय, वाटरशेड मैनेजमेंट केंङने कइल जाय, जमीन आ माटी के कटाव पर कइसे रोक लगावल जाय आ बन आ जंगल सभ के कार्बनडाईआक्साइड के सोखे वाला सिंक के रूप में कइसे मैनेज कइल जाय।\nफारेस्ट्री के प्रैक्टिस करे वाला लोग के फारेस्टर कहल जाला। एगो अउरी टर्म के इस्तेमाल होला सिल्वीकल्चर जे तनिका छोट आ सकेत अरथ में इस्तेमाल होला काहें कि ई खाली खड़ा फेड़ सभ से संबंधित होला। हालाँकि, कभीकभार ई शब्द आ फारेस्ट्री दुनों पर्यावाची के रूप में इस्तेमाल कइल जालें।\n↑ "SAFnet Dictionary | Definition For [forestry]". Dictionaryofforestry.org. 2008-10-22. ओरिजनल से 2013-10-19 के पुरालेखित. पहुँचतिथी 2014-03-15.\n↑ "Seed Origin - Forestry Focus". Forestry Focus (English में). पहुँचतिथी अप्रैल 5, 2018.\n↑ Young, Raymond A. (1982). Introduction to Forest Science. John Wiley & Sons. प. ix. ISBN 0-471-06438-6.\nविकिमीडिया कॉमन्स पर फारेस्ट्री से संबंधित मीडिया\nविकिसोर्स पर Forestry से संबंधित काम\nफारेस्ट्री at DMOZ\n"https://bh.wikipedia.org/w/index.php?title=फारेस्ट्री&oldid=692852" से लिहल गइल\nLast edited on 11 मई 2021, at 10:26\nएह पन्ना पर आखिरी बेर संपादन 11 मई 2021 के 10:26 बजे भइल रहल।


चन्द्रदेव यादव के पांच गीत – Anjoria\nमार्च 16, 2017 गीत, चन्द्रदेव यादव, तावन, धोख, बढ़ावन, बिजूका\n– चन्द्रदेव यादव\nपवन पानी धूप खुसबू\nसब हकीकत ह, न जादू !\nजाल में जल, हवा, गर्मी\nगंध के, के बान्ह पाई?\nरेत पर के घर बनाई?\nहम नदी क धार देखीं\nफिर आपन बेवहार देखीं,\nभूमि-जल पर आज नइकी\nसभ्यता क मार देखीं\nजेह दिया से हो उजाला\nवोह दिया से घर जराईं !\nएक भुजा में दर्द होखे\nदूसरी तब जर्द होखे,\nआँच गुंबद पर जे आवे\nकलस रोये, सर्द होखे\nचान-सूरुज के मिला के\nके सही रस्ता देखाई?\nई हकीकत, ना फसाना\nएके जानत ह जमाना\nकट के माटी धूर से केहु\nगाई ना सुख क तराना\nसात रंग हो, सात सुर त\nजग हमेसा मुस्कुराई !\nहम अपने आँगन क माटी\nसँच के रक्खीला,\nमाटी ना, पुरखन क थाती\nसँच के रक्खीला !\nकबों-कबों पलकन से छू के\nएकर तिलक लगाईं,\nमाँ क ममता, प्यार पिता क\nछन भर में पा जाईं\nई माटी ह राग प्रभाती\nजानल-अनजानल चीजन क\nएसे खुसबू आवे,\nभूलल-बिसरल पितरन क\nई माटी अलख जगावे\nएम्में ह आपन परिपाटी\nएह में जब-तब तुलसी चौरा\nकोहबर क छबि दीखे,\nएह में जियन-मरन क छाया\nसारे सपन सरीखे\nदियवट पर क दीया-बाती\nकाम पे मजूर\nसाम हवे अभी दूर\nहौ थकान भरपूर\nई मजूरन क सदियन क जंग ह,\nराह जिनगी क सचमुच में तंग ह !\nरोज कुआँ खोद खोद रोज जल पीएलं,\nएही तरे कामगार जीवन भर जीएलं\nलहू के निचोड़ेलं\nपाथर के तोड़ेलं\nसुख के कन जोड़ेलं\nओनकर खुसी त कुबेर घरे बंद ह !\nजबले ह जाँगर तबै ले अहार ह,\nपौरुख के थकतै ई जिनगी पहाड़ ह\nसाँझ क दुकूल\nओम्में चाँदनी क फूल\nसमै सदा प्रतिकूल\nएह मजूरन क जिनगी बदरंग ह !\nउमिर घटे रोज नाहीं कर्जा कभी रे,\nलइकन के मिले कहाँ दूध आउर घी रे\nजीवन गरीबी में\nअउर बदनसीबी में\nकटे नाउमीदी में\nजीवन का एनकर? अँधेरी सुरंग ह\nहाथ में ह दीया मगर जोत मंद मंद ह !\nजिनगी घर क फूटल-पचकल\nधुँअसल बासन ह\nकब से खुसी बदे तरसत\nई चेहरा आपन ह !\nलिख के बारहखड़ी समय, फिर\nसतर खींच, अनलिखा छोड़ के\nपल में बिसरेला\nजिनगी खरिहाने में सूखल\nपड़ल बढ़ावन’ ह !\nउमिर हवे पगडंडी जेह पर\nकाँट-कूस ह जामल,\nठिल्ली के बेंगा नाईं दुख\nघर में ह तावल\nसुख गोहरउले वाला सँच के\nरक्खल आलन ह !\nबहुत जतन कइली सुख-सम्पत\nघर में आइल ना,\nनादी में क दूध पसर भर\nकबों फोंफाइल ना\nकइसे आई खुसी घरे, जब\nफेरल तावन’’ ह !\nकल से नल से हवा आ रहल\nपानी भइल हराम,\nचलत-चलत थक गइल सहर\nफिर हो गइल चक्का जाम !\nचौहद्दी बढ़ गइल सहर क\nगाँव भइल बेहाल,\nधोख जहाँ पर रहैं खेत में\nउहाँ खड़ा अब महल\nनिरधंग के चूल्ही में पसरल\nचुप्पी आठो जाम !\nभारी होते गइल\nगरे क हार सेठानी क,\nमँहगाई में चमकल चेहरा\nखूब किरानी क\nरोज कुआँ के खोदे वाला\nजपैं राम क नाम !\nएक-एक पइसा खातिर जूझत\nहवैं इहाँ मजदूर,\nपइसा क खरिहान लगा के\nकेहू ह मगरूर\nबिक गेल पूँजी हाथ जुन्हैया\nनिरधन खातिर घाम !\nहिन्दी विभाग, जामिया मिल्लिया इस्लामिया, नई दिल्ली-110025\nबढ़ावन – पहिले खरिहान में गोबर क गोल पिंड बना\nके पइर या अनाज के रास पर एह उमेद से रक्खल\nजात रहल कि एसे अनाज में बढ़ोत्तरी होई एही पिंड के\nबढ़ावन कहल जात रहल ।\nतावन – नारी के पानी के अपने खेत में ले जाए बदे\nओकरी मेड़ के काट के बित्ता भर आगे नारी के बान्ह\nदीहल जाला। नारी के बान्हे बदे माटी से जवन रोक\nलगावल जाला ओके ‘तावन’ कहल जाला। ई क्रिया\nसंपन्न भइले पर कहल जाला कि ‘तावन फेर गइल ह’।\nधोख – बिजूका


वंदेमातरम के नयका संस्करण के गायकन में मनोज तिवारी | Anjoria's Weblog\nवंदेमातरम के नयका संस्करण के गायकन में मनोज तिवारी\nPosted on फ़रवरी 14, 2012 by Anjoria\nभारत के राष्ट्रगीत वंदेमातरम् के एगो नया संस्करण तईयार कइल गइल बा जवना में भोजपुरी के लोकप्रिय गायक मनोज तिवारी समेत पंडित विश्व मोहन भट्ट, सोनू निगम, शंकर महादेवन आ सुनिधि चौहान समेत 21 गो महान विभूतियन के आवाज शामिल कइल गइल बा.\nराष्ट्रगीत वंदेमातरम के नयका संस्करण संगीत कंपनी विकॉन म्यूजिक जारी कइले बिया. वंदे मातरम के नयका संस्करण में आपन आवाज दे के रोमांचित महसूस करत बाड़े मनोज तिवारी आ एकरा के आपन एहो बड़हन उपलब्धि मानत बाड़े. वंदे मातरम के एह संस्करण के संगीत कंपोज कइले बाड़े मशहूर कंपोजर विक्रम घोष. एह बारे में बतावत विक्रम घोष के कहना बा कि ‘‘वंदे मातरम के ई वर्जन थॉटफुल अउर फिलॉसिफिकल बा. आजादी के 64 साल बाद एह राष्ट्रगीत के नया कलेवर में प्रस्तुत करे के जरूरत रहे आ एकरा ओरिजनल वर्जन से हटकर हम एह गीत के दिल के गहिराईयन से सँवरले बानी जवना में देश के बेहतरीन गायक आपन आवाज दिहले बाड़न.’’\nएह गायकन में मनोज तिवारी, सोनू निगम, शंकर महादेवन, सुनिधि चौहान, शान, शुभा मुदगल, रूप कुमार राठौड़, महालक्ष्मी अइयर, उस्ताद राशिद खान, पंडित अजय चक्रवर्ती कौशिकी देसिकान आ पलाश सेन समेत 21 गायक शामिल बाड़े.\n(शशिकांत सिंह के भेजल रपट)\nThis entry was posted in इण्डस्ट्री न्यूज, कलाकार, गीत संगीत and tagged मनोज तिवारी, वंदेमातरम, शंकर महादेवन, सुनिधि चौहान, सोनू निगम by Anjoria. Bookmark the permalink.\n1 thought on “वंदेमातरम के नयका संस्करण के गायकन में मनोज तिवारी”\namritanshuom on फ़रवरी 25, 2012 को 10:42 पूर्वाह्न said:\nसब गायक लोगन के वंदेमातरम .


Download ओठवा के ललिया2Golu Raja के जीवन का सबसे महँगा वीडियो सांग बना 2019 Othwa Ke Laliya2- ExtraVid.Org\nओठवा के ललिया2Golu Raja के जीवन का सबसे महँगा वीडियो सांग बना 2019 Othwa Ke Laliya2Video List\nHome › Search › ओठवा के ललिया2Golu Raja के जीवन का सबसे महँगा वीडियो सांग बना 2019 Othwa Ke Laliya 2\nअक्षरा सिंह के लिए गोलू राजा ने गाया ओठवा के ललिया2- Othawa Ke Laliya2Golu Raja Live Show\nGolu Raja के सबसे बड़ा दर्द भरा गाना 2019 जा तहरा गइला के गम नइखे Ankaja Fil\nBy: I B Music\nNak ke nathuniya golu Raja super hit song\nBy: Saksham Music World\nBy: Dj Vivek Pandey Official\nओठवा के ललिया 2-Othwaa Ke Laliya-2💕Golu Raja_Bhojpuri Whatsapp Status New Video 2018-2019\nBy: SK Nishad Creation\nHothawa Ke Laliya - Pawan Singh, Golu Raja Superhit Stage Show 2018 Bihta - Patna\nGolu Raja ने अपने नये Stage Show में गाया ओठवा के ललिया 2\nBy: Vishal Ahir\nGolu Raja ने सपना चौधरी को नाचने पर मजबूर कर दिया(आंकोपुर में) ओठावा के ललिया कानवा के बलिया\nBy: Golu Raja Official\nHothwa ke laliya song golu raja stage show/होठवा के ललिया स्टेज शो गोलू राजा।\nBy: Music Mahal\nGolu Raja 2017 Ka dest song Othawa ke laliya kanwa ke baliya Akhiya ke kajarwa\nBy: All new bhojpuri said and Romantic songs\nDownload ओठवा के ललिया2Golu Raja के जीवन का सबसे महँगा वीडियो सांग बना 2019 Othwa Ke Laliya2videos. Watch ओठवा के ललिया2Golu Raja के जीवन का सबसे महँगा वीडियो सांग बना 2019 Othwa Ke Laliya2videos. Free download & watch ओठवा के ललिया2Golu Raja के जीवन का सबसे महँगा वीडियो सांग बना 2019 Othwa Ke Laliya2videos online.


Bhojpuri Chaita Song 2021 Lyrics In Hindi » Hindi Note Book\nAll New Bhojpuri Chaita Song Lyrics In Hindi. Pawan Singh , Khesari Lal Yadav , Pramod Premi Yadav , Ritesh Pandey , Antra Singh Priyanka , Shilpi Raj All New Bhojpuri Chaita Gaana Lyrics.\nGham Lagata Ae Raja (Khesari Lal Yadav) Lyrics\nMay 28, 2021 by Arvind Maurya\nGham Lagata Ae Raja Is Superhit Bhojpuri Old Chaita Sung By Khesari Lal Yadav From ‘Chait Me Chonhali‘ Album. This Song Is Written By R.R. Pankaj While Music Given By Anjani Ramagya. It’s Released By Wave Music Youtube Channel.\nकी घाम लागता ऐ राजा घाम लागता\nघाम लागता ऐ राजा घाम लागता\nतू तs बहरा में करेलs आराम\nचईत में हमरा घाम लागता\nतू तs बहरा में करेलs आराम !\nचईत में हमरा घाम लागता !!\nतू तs लुधियाना में करतारs ड्यूटी\nपछुआ के हवा मोर बिगाड़ देता ब्यूटी\nपछुआ के हवा मोर बिगाड़ देता ब्यूटी\nघाम लागता ऐ डिअर घाम लागता\nगर्मी सहत नईखे नरम नरम चाम\nगर्मी सहत नईखे नरम हमार चाम\nचईत में बड़ा घाम लागता\nबलम जी आ जईतs आ जईतs\nअपना लुंगी से बेना डोला जईतs\nदुईए दिन काटे गईनी लाग गईल लुक हो\nदेहिया के साथे साथे जोबनो गईल सुख हो\nघाम लागता ऐ बलम जी घाम लागता\nघाम लागता ऐ सईया घाम लागता\nघरवा रहितs तs पका के देतs आम\nचईत में बड़ा घाम लागता\nकुछ दिन खातिर पंकज लेई लेतs छूटी\nफरले बा नाया साया रहरी के खूटी\nघाम लागता ऐ पिया घाम लागता\nदेवरा करे ना खेसरिया कवनो काम\nKi Gham Lagata Ae Raja Gham Lagata\nGham Lagata Ae Raja Gham Lagata\nTu Ta Bahra Me Karela Aaram\nChait Me Hamra Gham Lagata\nTu Ta Bahra Me Karela Aaram !\nChait Me Hamra Gham Lagata !!\nTu Ta Ludhiyana Me Karatara Duty\nPachhuwa Ke Hawa Mor Bigad Deta Beauty\nGham Lagata Ae Dear Gham Lagata\nGarmi Sahat Naikhe Naram naram Cham\nChait Me Bada Gham Lagata\nBalam Ji Aa Jaita Aa Jaita\nApna Lungi Se Bena Dola Jaita\nDuiye Din Kate Gaini Lag Gail Look Ho\nDehiya Ke Sathe Sathe Jobno Gail Sukh Ho\nGham Lagata Ae Balam Ji Gham Lagata\nGham Lagata Ae Saiya Gham Lagata\nGharwa Rahita Ta Paka Ke Deta Aam\nKuchh Din Khatir Pankaj Leyi Leta Chhuti\nFarale Ba Naya Saya Rahari Ke Khuti\nGham Lagata Ae Piya Gham Lagata\nDevra Kare Na Khesariya Kawno Kaam\nGham Lagata Ye Dear Gham Lagata\nMulayam Kara Raja Ji (Khesari Lal Yadav) Lyrics\nMay 10, 2021 by Arvind Maurya\nMulayam Kara Raja Ji Is Latest Hit Bhojpuri Chaita Song Sung By Khesari Lal Yadav. Star Cast In This Video Are Khesari Lal Yadav & Trisha Ker Madhu. This Song Is Written By Pawan Pandey While Music Given By Arya Sharma. It’s Released By Angle Music Official Channel Youtube Channel.\nआवs ऐ ..!\nमुलायम करs चाट के !\nकटहर के काँट नियन ओठ भईल फाट के\nआवs ऐ बलमुआ मुलायम करs चाट के\nहवा घुसी राजा जी हटावs जनि डाँट के\nआवs ऐ बलमुआ !\nहोला जब पसेना तs बड़ी छनछनाला\nएको पल के दुरी ना सहले सहाला\nसहले सहाला ! सहले सहाला !\nऐ हो ! होला जब पसेना तs बड़ी छनछनाला\nअईनी बाधारावा से सुनs गेहूँ काट के\nपियउ पवन बुझs मनवा के बतिया\nकट जाला दिन बाकिर कटे नाही रतिया\nकटे नाही रतिया ! कटे नाही रतिया !\nऐ हो ! पियउ पवन बुझs मनवा के बतिया\nसुतेले खेसारी जईसे मेहरी के साट के\nAawa Ae ..!\nMulayam Kara Chat Ke !\nKatahar Ke Kaat Niyan Oth Bhail Faat Ke\nAawa Ae Balamua Mulayam Kara Chat Ke\nHawa Ghusi Raja Ji Hatawa Jani Daat Ke\nAawa Ae Balamua !\nHola Jab Pasena Ta Badi Chhanchhanala\nAeko Pal Ke Duri Na Sahale Sahala\nSahale Sahala ! Sahale Sahala !\nAe Ho ! Hola Jab Pasena Ta Badi Chhanchhanala\nAaini Badharawa Se Suna Gehu Kaat Ke\nPiyau Pawan Bujha Manwa Ke Batiya\nKat Jala Din Bakir Kate Nahi Ratiya\nKate Nahi Ratiya ! Kate Nahi Ratiya !\nAe Ho ! Piyau Pawan Bujha Manwa Ke Batiya\nSutele Khesari Jaise Mehari Ke Saat Ke\nAawa Ye Balamua Mulayam Kara Chaat Ke\nApril 29, 2021 by Ravi Shankar Prasad\nAe Raja Bahe Chait Ke Lahariya Is Latest Bhojpuri Chaita Song Sung By Rakesh Mishra. Star Cast In This Video Are Rakesh Mishra & Mahi Manisha. This Song Is Written By Angad Manjay Gacchai While Music Given By ADR Anand. It’s Released By Music Wide Youtube Channel.\nAe Raja Bahe Chait Ke Lahariya\nहसुआ उठाई जब बहरी में जाई\nजरे मुलायम हमार पाँव हो\nका करी कुछ बुझाते नइखे ?\nगोर गोर गलिया भी करिया हो जाता\nमिले ना पेड़वो तर छावं हो\nबात पिया मानी दर्द हमरो तs जानी\nबोझा उठे नाही बथेला कमरिया\nऐ राजा चले चईत के लहरिया\nसुते दिहि घर के भीतिरिया ऐ राजा चले चईत के लहरिया\nअरे लुगा में लुक नू लागता !\nरउवा बुझाते नईखे तोहरा !!\nलईनी गवना करा के नाही रखेनी लुका के\nधुप रुपवा बिगाड़े मन भीतरी से हाफे\nधुप रुपवा बिगाड़े मन भीतरी से हाफे\nकटिया आ पीटिया से देह भहराता\nना बुझाता रावा डाँफे ले शरीरिया\nसुते दी ना घर के भीतिरिया ऐ राजा चले चईत के लहरिया\nअरे जाई बहरी एगो ठन्डे लेले आई !\nअंगद मंजय का का करी कईसे रसी हम बरी\nमंगल मन पगलाला हम तs भीतरी से जरी\nमंगल मन पगलाला आ पंकज भीतरी से जरी\nरजऊ राकेश लेके चलs दूरदेश\nअब चलब नाही गावं के डगरिया\nसूत जाई !\nसंघे धके !\nHasuwa Uthayi Jab Bahari Me Jayi\nJare Mulayam Hamar Paaw Ho\nKa Kari Kuchh Bujhate Naikhe ?\nGor Gor Galiya Bhi Kariya Ho Jata\nMile Na Pedawo Tar Chhaw Ho\nBaat Piya Mani Dard Hamaro Ta Jani\nBojha Uthe Nahi Bathela Kamariya\nAe Raja Chale Chait Ke Lahariya\nSute Dihi Ghar Ke Bhitariya Ae Raja Chale Chait Ke Lahariya\nAre Luga Me Luk Nu Lagata !\nRauwa Bujhate Naikhe Tohara !!\nLaini Gawana Kara Ke Nahi Rakheni Luka Ke\nDhup Rupawa Bigade Man Bhitari Se Haphe\nKatiya Aa Pitiya Se Deh Bhaharata\nNa Bhujhata Rawa Daphe Le Shaririya\nSute Di Na Ghar Ke Bhitariya Ae Raja Chale Chait Ke Lahariya\nAre Jayi Bahari Ago Thande Lele Aayi !\nAngad Manjay Ka Ka Kari Kaise Rasi Hum Bari\nMangal Man Pagalala Hum Ta Bhitari Se Jari\nMangal Man Pagalala Aa Pankaj Bhitari Se Jari\nRajau Rakesh Leke Chala Durdesh\nAb Chalab Nahi Gaaw Ke Dagariya\nSute Jayi !\nSanghe Dhake !\nKatni Na Hoi Ae Balam (Pawan Singh) Lyrics\nApril 22, 2021 by Arvind Maurya\nKatni Na Hoi Ae Balam Is Latest Superhit Bhojpuri Chaita Song Sung By Pawan Singh. This Song Is Written By Vicky Vishal While Music Given By Priyanshu Singh. It’s Released By Wave Music Youtube Channel.\nदुल्हिन बना के लईनी मंगिया सँवार जी\nहाथ के ना मेंहदी छूटल बानी सुकवार जी\nऐ राजा जी !\nहँसुआ धाराई जनि चिंते से गलम\nहो चिंते से गलम\nखेतवा में संघे ना चलम हमसे कटनी ना होई ए बलम\nनईहर में कईनी नाही काम कवनो दिन जी\nघाम में चाम हमार हो जाई मलिन जी\nकमर कहरे लागि तs लगावे पड़ी मलहम\nलगावे पड़ी मलहम\nमान मार्यादा के राखि ना खयाल जी\nठीक नईखे चाल राऊर विक्की विशाल जी\nहाय ! मान मार्यादा के राखि ना खयाल जी\nछोड़ी पवन जवन लागल अलम\nहो.. लागल अलम\nAe Raja Ji !\nHaye ! Maan Maryada Ke Rakhi Na Khayal Ji\nTractor Ke Driver (Khesari Lal Yadav) Lyrics\nApril 17, 2021 by Arvind Maurya\nTractor Ke Driver Is Latest Superhit Bhojpuri Chaita Song Sung By Khesari Lal Yadav. Star Cast In This Video Are Khesari Lal Yadav & Trishaker Madhu. This Song Is Written By Pawan Pandey While Music Given By Raushan Singh. It’s Released By Music Wide Youtube Channel.\nदावेला सखी !\nट्रेक्टर के ड्राइवर हs रात भर दावेला !\nचढ़ते चईत परेशान रहतानी\nतीसी नियन चुनकता चन चन जवानी\nचढ़ते चईत परेशान रहतानी\nडाँठ मेहराईल ऊ धरावेला सखी\nभतार मोर ट्रैक्टर के ड्राईवर हs रात भर दावेला सखी\nहम तs अकेले तड़पी ले घर में रोजो एकरे आस हो\nदोसरा के दावे के लेले बा ठीका कहे ना बावे स्वास हो\nऐ हो ! हम तs अकेले तड़पी ले घर में रोजो एकरे आस हो\nताजा ताजा खाना बसियावेला सखी\nहमके मुआना सतावता बड़ी ढाहे जवानी पs कहर हो\nकहनी की आज भर रुक जा कहे दावे के बा पवन के रहर हो\nऐ हो ! हमके मुआना सतावता बड़ी ढाहे जवानी पs कहर हो\nचईता खेसारी के बजावेला सखी\nDaavela Sakhi !\nTractor Ke Driver Ha Raat Bhar Dawela !\nChadhte Chait Pareshan Rahatani\nTisi Niyan Chunkata Chan Chan Jawani\nDaath Meharail U Dharawela Sakhi\nBhatar Mor Tractor Ke Driver Ha Rat Bhar Dawela Sakhi\nHum Ta Akele Tadpi Le Ghar Me Rojo Aekre Aas Ho\nDosra Ke Dawe Ke Lele Ba Thika Kahe Na Bawe Swas Ho\nAe Ho ! Hum Ta Akele Tadpi Le Ghar Me Rojo Aekre Aas Ho\nTaza Taza Khana Basiyawela Sakhi\nBhatar Mor Tractor Ke Driver Ha Raat Bhar Daavela Sakhi\nHumke Muwana Satawata Badi Dhahe Jawani Pa Kahar Ho\nKahani Ki Aaj Bhar Ruk Ja Kahe Dawe Ke Ba Pawan Ke Rahar Ho\nAe Ho ! Humke Muwana Satawata Badi Dhahe Jawani Pa Kahar Ho\nChaita Khesari Ke Bajawela Sakhi


लीनक्स आ विंडोज का बहाने भोजपुरी के चरचा (बतकुच्चन – 190) – Anjoria\nलीनक्स आ विंडोज का बहाने भोजपुरी के चरचा (बतकुच्चन – 190)\nकंप्यूटर के दुनिया में दू तरह के साफ्टवेयर होला. एगो त प्रोप्राइटरी, जवना के मलिकान कुछ खास लोग का लगे होला आ उहे लोग तय कर सकेला कि एहमें का रही, कइसे रही, का करी वगैरह. दोसरका होला ओपन सोर्स, जवना के मलिकान केहू का लगे ना होखे. जेकरे मन करे, जइसे मन करे, जवना काम ला मन करे इस्तेमाल कर सकेला. भासा का बारे में अगल एह तरह से सोचल जाव त भोजपुरी ओपन सोर्स भासा ह. जइसे लीनक्स के सैकड़ो रूप मिलेला ओही तरह भोजपुरिओ के अनेके रूप मिल जाला. हर रूप अपना में पूरा होला आ ओकरा में कवनो दोस ना निकालल जा सके. हर रूप के आपन प्रशंसकन बाड़े जिनका बरदाश्त ना होखी कि उनुका भोजपुरी में रउरा कवनो दोस निकाल दीं. अगर निकाले के कोशिश करब त रउरो भोजपुरी का बारे में उनुका लगे गलतियन के फेहरिस्त मिल जाई. एह हालत में कइल का जाव? कवना तरह एकर समाधान खोजल जाव? आजु एह बारे में बतियावत हम ओपन सोर्स वाला नमूना के चरचा बार बार करब काहे कि ओकरे रोशनी में एह ओपन सोर्स भासो के चरचा सहजता से कइल जा सकी.\nलीनक्स के बेंवतगर होखला का बावजूद ओकरा के आम आदमी ओह सहजता से इस्तेमाल ना कर सके जतना सहजता से लोग विंडोज आधारित सिस्टम पर काम कर लेला. काहे कि भोजपुरी लीनक्से का तरह निर्बाध होले. रउरा अपना जरूरत, अपना पसन्द का मुताबिक ओकरा के ढाल सकीलें. अब एहसे अनेके रुप सामने आ जाव भोजपुरी आ लीनक्स के तवन अलग बाति बा. लीनक्स का दुनिया में ओपन सोर्स आ प्रोप्राइटरी साफ्टवेयर के बीच के राह निकाले के कोशिश भइल बा डिस्ट्रीब्यूसन का नाम पर. फेडोरा, रेड हैट, उबन्टू वगैरह अनेके डिस्ट्रीब्यूसन बा लीनक्स के. एक के इस्तेमाल करे वाला दोसरका इस्तेमाल करत घरी कुछ देर ला असहज होखी बाकिर चूंकि ओकरा लीनक्स के मूल तत्व के ज्ञान हो चुकल बा त ऊ थोड़ देर बाद दोसरको रूप के इस्तेमाल में सहज हो जाई.\nभोजपुरी का दुनिया में एकरा के प्रकाशन का रूप मे लिहल जा सकेला. चूंकि अबहीं भोजपुरी के कवनो सर्वमान्य व्याकरण नइखे, कवनो मानक रूप पर एका नइखे बनल त एह हालत में अलग अलग प्रकाशन आपन शैली बना लिहले. भोजपुरी में दुनिया के सबले पहिलका वेबसाइट रहल अँजोरिया डाॅट काॅम. ओकरा माध्यम से पहिला बेर भोजपुरी के विश्वपटल पर परोसल गइल. स्वाभाविक रहे कि ओकरा आपन खास शैली बनावे के पड़ल आ ओह शैली के अब ओकर अगिला पीढ़ी के वेबसाइट भोजपुरिका डाॅटकाॅम ले के आगे चलत बा. बहुते लोग के ओकरा शैली से विरोध बा. कुछ लोग के ओकरा भोजपुरी से. आजु नाम ले के चरचा करे के कारण ई भइल कि भोजपुरी के अनेके रूप का बीच से गँवे-गंँवे एगो मानक रूप बनावे पर चरचा बढ़ावल जाव. बतकुच्चनो के भासा रूप पर बहुते लोग खुश होला त बहुते लोग के आपत्ति आवत रहेला कि अतना तेज बाउन्सर फेंकला के का जरूरत कि सामने वाला डक क जाव. बाकिर जरूरत त बा. भोजपुरी के जिअवले राखे के बा त एह बारे में चरचा होखल गीत, कहानी, कविता, उपन्यास लिखला से अधिका जरूरी बा.\nPrevious Post: जब घूर के दिन फिरेला\nNext Post: एकजुटता के कमी


निरहुआ – टटका खबर\nमहतारी का बहिन के नाम के भद गारी देत भोजपुरिया हीरो निरहुआ एगो पत्रकार शशिकांत सिंह के औकात देखावे आ जान से मारे के धमकी दिहले बाड़न. पत्रकार के गलती इहे रहल कि निरहुआ के हालही में रिलीज फिलिम बार्डर के सफल बतावे से इन्कार कर दिहलें. फिलिम प्रचारक के दावा रहल एह फिलिम का\nबिग बॉस के छठवाँ संस्करण में शामिल भइल भोजपुरी सिनेमा के सुपर स्टार दिनेश लाल यादव निरहुआ के पहिलके हफ्ता में निकाल बाहर कर दिहल गइल. निरहुआ बिग बॉस का घर में बहुत अरमान से गइल रहलें. कहले रहलें कि ‘‘केतनो माडर्न कपड़ा पहिन लीं, पर ई गमछा हमेशा माथे पे रही’’. शुरू का दिने


पटना पुलिस के दादागिरी , घुस के पईसा ना देहला पर आलू वैन के ड्राईवर के पुलिस मरलस गोली , तिनगो आरोपित पुलिसकर्मी गिरफ्तार | Bhojpuriya Byar\nबिहार में मिलले कोरोना के एगो अउरी मरीज, 11 पहुंचल संख्या\n26 अप्रैल को बिहार दारोगा बहाली की मुख्य परीक्षा स्थगित\nबर्ड फ्लू: पटना, नालंदा के बाद अब वैशाली में दर्जनों कौवों की संदिग्ध मौत\nबिहार सरकार के ओर से 1 से 12वीं तक के सगरी शिक्षक लोग के वेतन 31 मार्च तक जारी करें खातिर जारी भईल आदेश\nकोरोना के कहर के बीच राजधानी पटना में अब फईल रहल बा बर्ड फ्लू , निपटे खातिर तैयारी शुरू\nसीवान जिला के अंगौता में गांव में कोरोना पॉजिटिव मरीज मिलला के बाद से सीमावर्ती गोपालगंज जिला के सगरी रास्ता भइल सिल\nइंटर के कामर्स में सारण में स्वाति पटेल के आईल5वाँ स्थान , सीए क्वालिफाई करके ऑफिसर बने के चाहत बाड़ी स्वाति पटेल\nजुमा के नमाज घर पर ही पढ़े खातिर गोपालगंज के डीएम कइले अपील\nHome घटना पटना पुलिस के दादागिरी , घुस के पईसा ना देहला पर आलू वैन के ड्राईवर के पुलिस मरलस गोली , तिनगो आरोपित पुलिसकर्मी गिरफ्तार\nपटना पुलिस के दादागिरी , घुस के पईसा ना देहला पर आलू वैन के ड्राईवर के पुलिस मरलस गोली , तिनगो आरोपित पुलिसकर्मी गिरफ्तार\nशैलेश कुमार पाण्डेयMar 26, 2020घटना0\nपटना. कोरोनो के लेके देशव्यापी बंद के फ़ायदा अब पुलिस वाला भी जम के उठा रहल बाड़े. पुलिस के गुंडागर्दी के ताजा मामला बिहार के पटना (दानापुर) में देखे के मिलल बा जहां दानापुर कोर्ट में ड्यूटी में तैनात सिपाही घुस के पईसा ना देहला पर आलू लेके जा रहल वैन के ड्राइवर के गोली मार देहले . गोली मारला के बाद से ड्यूटी पर तैनात तिनु पुलिसवाला के गिरफ्तार कर लिहल गईल बा . पीड़ित ड्राईवर पुलिस पर पुलिस के रंगदारी टैक्स ना देहला पर पिकअप वैन चालक के गोली मारला के आरोप लगवले बाड़े .\nजांच खातिर पहुंचले एसएसपी\nमामला के जानकारी पटना पुलिस के कप्तान के मिलल तब एसएसपी खुद पीपा पुल के लगे जाके घटनास्थल के जायजा लेहले अउरी पूरा मामला में पूछताछ कईले जईमें ई बात सामने आईल की तिनु पुलिसकर्मी लोग अवैध वसूली करत रहल हवे लोग . एही दौरान पीपा पुल के पास पिकअप वैन से आलू लेके दानापुर से आवत में सोनू साव से तिनु पुलिसकर्मी घुस में पांच हजार रुपया के मांग कउअन .ऐह दौरान जब सोनू पईसा देबे से इंकार करुअन तब पुलिसवाला लोग से उनकर बकझक शुरू हो गउए . एही दौरान एगो पुलिसकर्मी वैन ड्राईवर के गोली मारके बाईक से फरार हो गउए .\nघायल ड्राईवर के पीएमसीएच कईल गईल रेफर\nगोली लगला के बाद सोनू घायल हो गईले . घायल सोनू दानापुर पुलिस के एकर सुचना देहुअन ओकरा बाद से पुलिस आनन फानन में स्थानीय लोग के मदद से दानापुर अस्पताल में सोनू के भर्ती करउए जहां से उनकरा के बेहतर इलाज खातिर पीएमसीएच में रेफर कर दिहल गईल बा . घटना के बारे में बतावल जा रहल बा की गोली सोनू के पैर में लागल बा जवना से उनकर जान बच गईल बा .\nगिरफ्तार भईले तिनु आरोपी पुलिसकर्मी\nएसएसपी ऐह मामला में फौरन कार्रवाई करत तिनु पुलिसकर्मी के हिरासत में ले लेहले बाड़े . आरोपी तिनु पुलिसवाला के नाम रजनीश, अनिरुद्ध अउरी बबलू बतावल गईल बा .गिरफ्तारी के बाद से तिनु आरोपी पुलिसकर्मी लोग के दानापुर दानापुर कोर्ट में पेशी खातिर भेजल गईल बा जहां से सगरी आरोपी के जेल भेजल जाई .घटना के बाद से तिनु पुलिसकर्मी के सस्पेंड कर दिहल गईल बा . घटना के लेके स्थानीय लोग के काफी आक्रोश बा . बाकिर पुलिस इलाका के नियंत्रित कर लेहले बा .\nPrevious Postपूर्णिया:- कालाबाजारी करे वाला पर सख्ती: वेश बदल के खरीदारी करे पहुंचले SDM, दुगो दुकान के कईले सील Next Postगोपालगंज जिला प्रशासन के सख्त आदेश , जमाखोरी अउरी कालाबजारी करे वाला दुकानदार लोग पर दर्ज होई मुकदमा , दुकान होई सिल\nशैलेश कुमार पाण्डेयMar 29, 2020


सेंट ग्रेगरी दि इलुमिनेटर कैथेड्रल, येरेवन - विकिपीडिया\nसेंट ग्रेगरी दि इलुमिनेटर कैथेड्रल, येरेवन\n(येरेवन कैथेड्रल से अनुप्रेषित)\nसेंट ग्रेगरी दि इलुमिनेटर कैथेड्रल\nतिग्रान मेट्स एवेन्यू, केंत्रान, येरेवन, आर्मीनिया\n40°10′19″N 44°31′01″E / 40.172003°N 44.516836°E / 40.172003; 44.516836निर्देशांक: 40°10′19″N 44°31′01″E / 40.172003°N 44.516836°E / 40.172003; 44.516836\nआर्मीनियाई एपोस्टली चर्च\n23 सितंबर 2001\nकैथोलिकोस ऑफ़ आल आर्मेनियंस\n60 मीटर (200 फीट)\nसेंट ग्रेगरी दि इलुमिनेटर कैथेड्रल (अंगरेजी: Saint Gregory the Illuminator Cathedral), जेकरा के खाली येरेवन कैथेड्रल के नाँव से भी जानल जाला, दुनिया के सभसे बड़ आर्मीनियाई एपोस्टली चर्च बाटे। ई आर्मीनिया के राजधानी येरेवन के बिचला हिस्सा केंत्रान डिस्ट्रिक्ट में बाटे। ई दक्खिनी कॉकेशस इलाका के सभसे बड़ा धार्मिक बिल्डिंग सभ में गिनल जाला। जनरल एंद्रानिक मेट्रो इस्टेशन के बगल में मौजूद ई चर्च येरेवन शहर के कई हिस्सन से आसानी से देखलाई पड़े ला।\nएह कैथेड्रल के निर्माण कैथोलिकोस पहिला वाज़जेन (Vazgen I) के कोसिस से भइल। निर्माण के सुरुआत7अप्रैल 1997 के शुरू भइल आ एकरे जमीन आशीष (एक किसिम के भूमि पूजा) के काम कैथोलिकोस पहिला कारेकिन (Karekin I) द्वारा कइल गइल। बिल्डिंग के डिजाइन आर्किटेक्ट स्तेपान कुर्कच्यान (Stepan Kurkchyan) द्वारा तईयार कइल गइल आ ई 2001 में बन के पूरा भइल।\nइहाँ धार्मिक पूजा के सुरुआत (कौंसीक्रेशन) 23 सितंबर 2001 के भइल जे आर्मेनिया के ईसाई राज्य घोषित होखे के 1700वीं बरसी रहल। एह कैथेड्रल में संत ग्रेगरी दि इलुमिनेटर के आ संत ग्रेगरी के इटली के नेपल्स से ले आइल अवशेष (रेलिक्स) रखल गइल बाटे। अहिजा धार्मिक पूजा-प्रार्थना के सुरुआत के कुछे समय बाद दूसरा पोप जॉन पॉल (Pope John Paul II) इहाँ आइल रहलें।\nई बिसाल कैथेड्रल तीन गो चर्च से बनल हवे: कैथेड्रल (मेन चर्च) में 1700 सीट बाटे जबकि साइड वाला चर्च चैपल ऑफ़ सेंट तिरिदातेस दि किंग (St. Tiridates the King) आ सेंट आश्खेन दि क्वीन (Saint Ashkhen the Queen) दुनों में 150 सीटन के बेवस्था बाटे। ई दुनों राजा-रानी लोग सभसे महत्वपूर्ण लोग रहे जे आर्मेनिया के ईसाई बनावे में संत ग्रेगरी के मदद कइल। बेलफ्राई टावर (जेह में 30 से बेसी आर्च बा) आ सामूहिक कोर्ट कैथेड्रल के दुआर पर मौजूद बाड़ें। रिसेप्शन आ चर्च-संबंधी कामकाज खातिर बेवस्था मेन चर्च के निचला तल्ला पर बाटे।\nएह पूरा परिसर के रकबा लगभग 3,822 वर्गमीटर बाटे, आ जमीन से ले के टावर पर मौजूद सलीब (क्रॉस) तक ले एकर ऊँचाई 54 मीटर बा।\nमेन चर्च की निर्माण खाती रिचार्ड अलेक्जेंडर मानूगियान (Richard Alexander Manoogian) आ लुइस मानूगियान सिमोने (Louise Manoogian Simone) द्वारा दिहल गइल दान के रकम से भइल; ऊ लोग ई रकम अपना पिता एलेक्स मानूगियान आ महतारी मैरी मानूगियान के यादगार में दिहले रहल। बाकी दू गो चैपल सभ के निर्माण नाज़ार आ अर्तेमिस नज़ारियान, अउरी केवोर्क आ लिंडा केवोर्कियान के दान से भइल जबकि बेल्फ्राई एदुआर्दो यूर्नेकियान के दान से बनल।\nSaint Gregory Cathedral and the equestrian statue of Andranik\nThe cathedral is built from orange-coloured tufa stones from Ani\nपत्थर के स्लैब, आर्मीनियाई में लिखावट\nसेंट ग्रेगरी दि इलुमिनेटर कैथेड्रल, अल्तार\nसेंट ग्रेगरी दि इलुमिनेटर कैथेड्रल, स्टेंड-शीशा के खिड़की\n↑ 2.0 2.1 2.2 http://asbarez.com/42657/louise-simone-and-richard-manougian-donate-2-million-to-yerevan-cathedral-project/ Louise Simone and Richard Manougian Donate $2 Million to Yerevan Cathedral Project\n↑ http://w2.vatican.va/content/john-paul-ii/en/homilies/2001/documents/hf_jp-ii_hom_20010926_yerevan-st-gregory.html APOSTOLIC VOYAGE IN ARMENIA, ECUMENICAL CELEBRATION, HOMILY OF JOHN PAUL II. Cathedral of St. Gregory the Illuminator, Yerevan, 26 September 2001\n↑ "Yerevan churches". Official Website of the Yerevan Council. ओरिजनल से 2011-10-02 के पुरालेखित. पहुँचतिथी 2009-08-24.\nविकिमीडिया कॉमंस पर संबंधित मीडिया Cathedral of Yerevan पर मौजूद बा।\nSurp Grigor Lusavorich church\n"https://bh.wikipedia.org/w/index.php?title=सेंट_ग्रेगरी_दि_इलुमिनेटर_कैथेड्रल,_येरेवन&oldid=669589" से लिहल गइल\nएह पन्ना पर आखिरी बेर संपादन5अप्रैल 2020 के 17:16 बजे भइल रहल।


80 years old young warrior of the revolution of 1857 through which the British trembled Bhojpuri: 1857 की क्रांति का 80 साल का जवान योद्धा जिससे थर-थर काँपते थे अंगरेज\nBhojpuri: 1857 की क्रांति का 80 साल का जवान योद्धा जिससे थर-थर काँपते थे अंगरेज\nकुँवर बाबू 23 तारीख के अपना कटल हाथ पर पट्टी बान्ह के युद्द मैदान में कूद गइलें, 80 बरिस के बूढ़ शरीर रहे बाकिर जोश अइसन कि अंग्रेज के एगो जाँबाज कर्नल ली ग्रांड के सेना समेत भुजरी-भुजरी काट देहलें आ जगदीशपुर के अपना कब्जा में कर के आजाद करा देहलें.\nLast Updated: April 22, 2021, 6:45 PM IST\n23 अप्रैल – विजय दिवस विशेष: 1857 के क्रांति के बारे में सभे पढ़ले बा, सुनले बा, जनले बा. अंग्रेज आ ओकनी से प्रभावित अधिकतर इतिहासकार एह महान क्रांति के सैनिक विद्रोह के नाम दे के भुलवावे के कोशिश कइलें बाकिर भारत के लोग एकरा के पहिला स्वतंत्रता संग्राम कहल. एह संग्राम में अइसे त एक से एक लड़ाका लोग रहे बाकिर एगो योद्धा जे अपना बुढ़ापा में भी जवान लेखां लड़ल आ अंतिम सांस तक अंग्रेजन के ग़ुलामी ना मनलस, ओकरा जीवन के आखिरी लड़ाई के जीत के उपलक्ष्य में आज के दिन (23 अप्रैल) विजय दिवस के रूप में मनावल जाला. ओह योद्धा के नाम रहे वीर बांकुड़ा बाबू कुँवर सिंह.\nकुँवर बाबू 23 तारीख के अपना कटल हाथ पर पट्टी बान्ह के युद्द मैदान में कूद गइलें, 80 बरिस के बूढ़ शरीर रहे बाकिर जोश अइसन कि अंग्रेज के एगो जाँबाज कर्नल ली ग्रांड के सेना समेत भुजरी-भुजरी काट देहलें आ जगदीशपुर के अपना कब्जा में कर के आजाद करा देहलें. कुँवर बाबू के वीरता के इतिहासकार अनदेखी कइलें, लोग उनके भुला देहलस. बाकिर, उनके शौर्य गाथा के सुनला के बाद रोआँ रोआँ फड़फड़ा जाला आ यकीन हो जाला कि उनके समकालीन आ उनका से कई बार आमना सामना के युद्ध करे वाला एगो अंग्रेज अफसर डगलस उनका बारे में साँचे लिखले बा कि “कुँवर अगर जवान होता तो उसने कब का अंग्रेजों को भारत से बाहर खदेड़ दिया होता”.\nकंपनी सरकार भारत व्यापार करे के बहाने आइल आ इहाँ अधिकार जमा लेहलस. देश के अधिकतर रियासत अंग्रेजी हुकूमत के अधीन रहे बाकिर कुछ रियासत अइसन भी रहे जवन अंग्रेजन के लगान देव बाकिर अपना मर्जी से राज पाट चलावे आ बाहरी हस्तक्षेप कम होखे देव. अइसने एगो रियासत रहे जगदीशपुर. जगदीशपुर के एगो जमींदार रहलें साहिबज़ादा सिंह आ उनके चार गो बेटा रहलें, कुँवर सिंह, दयाल सिंह, राजपति सिंह, अमर सिंह. साहिबज़ादा सिंह के चाचा आ चचेरा भाई लोग उनसे जगदीशपुर धोखाधड़ी से हड़प लेले रहे जवन उ बाद में अदालती लड़ाई लड़ के हासिल कइलें. ई सब घटना ह 18वीं शताब्दी के सातवाँ दशक से लेके 19वीं शताब्दी के पहिला दशक के बीच के. साहिबज़ादा सिंह के जब जगदीशपुर मिलल त उ कर्जा में नाक तक डूबल रहे. उ कर्जा भरे खातिर खूब कोशिश कइलें बाकिर ना भर पवलें. उनका मृत्यु के बाद सन 1826 ईसवी में जगदीशपुर के हुकूमत उनके सबसे बड़ बेटा कुँवर सिंह के मिलल आ फेर जगदीशपुर के भाग्य चमकल.\nकुँवर सिंह व्यवहार कुशल रहलें, मृदुभाषी रहलें अउरी बहादुर रहलें जेकरा चलते अंग्रेज अफसर उनके मुरीद रहलें आ ओकर फायदा उनके ई मिलल कि कुँवर सिंह के राज के शुरुआती समय में अंग्रेज जगदीशपुर के आंतरिक मामला में कम दखल देहलsसन. पटना के कमिश्नर विलियम टेलर के साथे त उनके मित्रता भी चलल. कुँवर बाबू बड़ा परोपकारी रहलें. उ अपना जीवन में एतना दान पुण्य कइलें, सदाव्रत चलवलें कि उनके रियासत के लोग हमेशा कुँवर सिंह के आपन प्यार आ समर्थन देहलस. उनके शासन बेवस्था एह बेरा के लोकतांत्रिक शासन के जइसन रहे. सभके समान अधिकार रहे, सभके बोले के आजादी रहे, सभे खुश आ संतुष्ट रहे. कुँवर के राज से पहिले जगदीशपुर के दिन-दशा बड़ा खराब रहे, रियासत पर लगभग 18 लाख के कर्ज लदाइल रहे, सालाना मालगुजारी से कमाई होखे6लाख रुपया के आस पास. कुँवर अइलें, नहर तालाब, बांध के निर्माण करवलें, कृषि के सुधार भइल, लोग में जगदीशपुर के विकास खातिर उम्मीद जागल, जंगल बसावल गइल, सड़क बनल, पाठशाला बनल, पढ़ाई-लिखाई में लोग होशियार होखे लागल आ मेन बात कि अंग्रेजन के हस्तक्षेप कम रहे, एह के परिणति ई भइल कि उहे जगदीशपुर जवन बेहाली में रहे, तरक्की के राहे चले लागल. सालाना मालगुजारी से कमाई सीधे 8-9 लाख के लगे पहुँच गइल आ आज से दू-सवा दू सौ बरिस पहिले एकर मोल अरबों में रहे.\nकुँवर सिंह के लोकप्रियता अइसन कि आस पास के जमींदार जरे लगलें, अंग्रेज उल्टा उनके सलामी दागे लगलें. ओह बेरा कंपनी सरकार के अत्याचार चरम सीमा पर रहे, देश भर में विद्रोह के आगि सुनुगत रहे. कुँवर बाबू भी विद्रोहियन के संपर्क में रहलें, 1845 में सोनपुर मेला में एगो बड़हन गुप्त बैठक भी कइले रहलें. जब विद्रोह के आग धीरे-धीरे उपरियाइल त ओकर गर्मी अंग्रेजन तक पहुंचल, ओकनी का चिहुंक गइलन सन. ओहू ओर से तैयारी होखे लागल. जब दक्षिण के दक्कन से लेके उत्तर के दिल्ली, पच्छिम के मराठा से लेके पुरुब के सभ क्रांतिकारी राजा, महाराज, जमींदार, देशी सैनिक में गँठजोड़ भइल कि सुराज पा लेबे के बा त एगो दिन तय भइल. 1 जून 1858 के पूरा देश में अंग्रेजन के खिलाफ जंग होई आ ओकनी के कहीं बाहर से मदद ना लेबे दिहल जाई, सभके एही भारत भूमि में गाड़ दिआई. बाकिर एगो घटना 1857 में बैरकपुर छावनी में घटल. सूअर आ गाय के चर्बी से बनल कारतूस के विरोध में मंगल पांडे नाम के सैनिक के अगुआई में ब्रिटिश आर्मी के देसी पटलन गोरन पर गोली चला देहलस. विद्रोह के ई चिंगारी रहे जवन आग बनल जब मंगल पांडे के फांसी दिआ गइल आ फेर एकाएक चारों ओर क्रान्तिकारियन के मारल जाए लागल.\nएने कुँवर बाबू भी तैयारी में रहलन. उ एगो दूरदर्शी सोच के जमींदार रहन. भले उनका लगे छोट रियासत रहे बाकिर उ आपन सेना के गठन कइलें, सेना के ट्रेनिंग खातिर बाहर से ट्रेनर मंगवलें, हथियार के गुपचुप निर्माण खातिर कारखाना बनवलें. दानापुर छावनी में भी विद्रोह भइल आ 25 जुलाई 1857 के तीन गो बटालियन 7वीं, 8वीं अउरी 40वीं बटालियन कुँवर सिंह से मिल गइल. कुँवर सिंह के आपन लड़ाका दल रहबे कइल, बाकी जगदीशपुर रियासत के किसान, मजदूर, सवर्ण जाति के लोग सभ उनसे मिल गइल आ उनके लगभग 5000-8000 के संख्या में सेना बल हो गइल. कुँवर बाबू के नेतृत्व में आरा पर चढ़ाई भइल आ जेलखाना, खजाना, कलक्टर ऑफिस आ थाना सभ पर कब्जा हो गइल. उहाँ के सगरो अंग्रेज अफसर जाके बॉयल हाउस (आरा हाउस) में लुका गइलें आ 6-7 दिन से बंद रहलें. ई कुँवर सिंह के जंग में पहिला लड़ाई रहे. ओकरा बाद कुँवर सिंह डनबर के हरवलें. बाकिर हथियारन के कमी अउरी अत्याधुनिक तोप आ बंदूक के सामने उनकर सेना तितर-बितर हो गइल अउरी एगो अंग्रेज कमांडर विन्सेंट आयर से हार गइलें आ आपन युद्ध रणनीति बदल देहलें. उ बाकी क्रान्तिकारियन से मिले आ अंग्रेजन के खिलाफ लड़ाई करे खातिर दोसरा रास्ता चल देहलें.\n2 अगस्त के बाद कुँवर सिंह के अपना सेना के साथे जवन मार्च निकलल त सासाराम, रॉबर्ट्सगंज, रीवा, कलिंजर, बांदा, काल्पी होत कानपुर, लखनऊ, गाजीपुर, आजमगढ़, बलिया, अतरवलिया होत फेर 21 अप्रैल के जगदीशपुर लवटल. एह बीच कुँवर सिंह लगभग 20 गो से अधिका अंग्रेज कमांडर, योद्धा आ अफसरन के नाक से चना चबववलें, कईगो के मउगत के घाट उतरलें, कईगो के जीवन दान देहलें. भारतीय स्वतंत्रता संग्राम के इतिहास में अइसन कवनो बीर बलवान ना भइल जे 80 बरिस के उमिर में9महीना के लमहर संग्राम-यात्रा पर निकलल होखे आ एतना क्रांति के आग सभमें भड़कवले होखे. उ अइसन समय रहे कि बड़ बड़ लड़ाका लोग खाली अपने किला आ रियासत खातिर लड़ल. बाकिर एगो भोजपुरिया योद्धा जहां गइल ओकरा खातिर लड़ल. एह क्रम में उनका आँखी के सामने आपन पोता, बेटा, मित्र के जान गइल बाकिर उ लड़त रहलें एह भारत के माटी खातिर, अंग्रेजन के जुल्म मिटावे खातिर. एह लड़ाई में आरा के मशहूर नर्तकी धर्मन बाई भी उनका साथे रहली. कुँवर आ धर्मन के केमेस्ट्री अलग से फेर कबो.\n21 अप्रैल के गंगा नदी पार करत बेरा डगलस नाम के एगो अंग्रेज सेना अफसर उनके दाहिना बांह में गोली मार देहलस. कुँवर बाबू बिना हिचक के उ बाँहिए काट के गंगा मइया में दहवा देहले. अगिला दिने उनके घाव पर मरहम पट्टी भइल. तले एगो स्थानीय अंग्रेज अफसर ली ग्रांड के जगदीशपुर पर चढ़ाई करे के खबर आइल. ई घायल बूढ़ शेर फेर दहड़लस आ 23 अप्रैल के अपना प्रिय भाई अमर सिंह, सेनापति हरीकिशन सिंह आ कुछ और योद्धा के लेके ली ग्रांड के मटिया मेट क देहलें. ई उनकर आखिरी लड़ाई रहे, ओह दिन ब्रिटिश झण्डा यूनियन जैक उतरल, परमार वंश के झण्डा लहराइल आ अमर सिंह नया जमींदार बनलें अउरी उनके लइका उत्तराधिकारी. कुँवर बाबू के कटल हाथ के घाव में संक्रमण बढ़ल, बूढ़ शरीर रहे, उनके तबीयत बिगड़े लागल आ ऊ 26 अप्रैल के स्वर्ग के अनंत यात्रा पर चल गइलें. बाकिर, आपन प्रण निभा गइलें कि ना अंग्रेजन के गुलामी स्वीकार करब ना ओकनी के हाथे मरब. बारम्बार नमन बा माँ भारती के सच्चा सपूत वीर बाँकुड़ा कुँवर सिंह के. ( लेखक मनोज भावुक भोजपुरी साहित्य और सिनेमा के जानकार हैं. )


राजद के अपराधी नेता शहाबुद्दीन के अदालतो हत्यारा मान लिहलसि – टटका खबर\nराजद के अपराधी नेता शहाबुद्दीन के अदालतो हत्यारा मान लिहलसि\nसिवान जिला के एगो विशेष अदालत काल्हु राजद का तरफ से सिवान के सांसद रह चुकल नेता शहाबुद्दीन के हत्यारा मान लिहलसि.\nएगारह बरीस पहिले दू गो नवहियन पर तेजाब डाल के ओहनी के हत्या करे का मुकदमा में अदालत काल्हु शहाबुद्दीन समेत चार जने के हत्यारा मान लिहलसि. एहमें से बाकी तीन जने – राज कुमार साह, मो.आरिफ हुसैन अउर शेख असलम – जमानत पर छूट गइल रहले आ ओहू तीनो के काल्हु जेल भेज दीहल गइल.\nसजा सुनावे काम काल्हु शुक का दिने कइल जाई.\nTags: राजद, शहाबुद्दीन, सि‌वान


पूनम यादव भारत के दिअवली पंचवा स्वर्ण पदक – टटका खबर\nगोल्ड कोस्ट, 08 अप्रैल (वार्ता). भारत के पूनम यादव अपना लाजवाब प्रदर्शन से 21 वां राष्ट्रमंडल खेलन के भारोत्तोलन प्रतियोगिता के पंचवा दिने महिला 69 किलोग्राम वर्ग में अतवार का दिने भारत खातिर पोचवा स्वर्ण पदक हासिल कर लिहली.\nपूनम ई पदक अपना नजदीकी प्रतिद्वंद्वी इंग्लैंड के सराह डेविस के हराके जीतल बाड़ी. पूनम के राष्ट्रमंडल खेलन में ई दुसरका पदक हवे. एकरा पहिले साल 2014 के ग्लासगो कॉमनवेल्थ गेम्स में ऊ कांस्य पदक पवले रही.\nTags: 21वां राष्ट्रमंडल खेल, पूनम यादव


रिंकू घोष अनुभव कइली चमत्कार के – Anjoria\nरिंकू घोष अनुभव कइली चमत्कार के\nApril 17, 2013 Editor मनोरंजन 0\nपिछला दिने ‘जय मां मइहर वाली’ फिलिम के शूटिंग खातिर अभिनेत्री रिंकू घोष जब मध्य प्रदेश के सतना में मइहर माई मंदिर चहुँपली त उनुका ओहिजा अनेके चमत्कार अनुभव कइली, सबसे पहिले त सिर्फ दस दिन चले वाला शूटिंग पूरा चौदह दिन चलल आ केहु के अहसास ना भइल कि शूटिंग कब पूरा हो गइल. रिंकू घोष बतावत बाड़ी कि जब मंदिर का सोझा खड़ा भइली त उनुका तनिको ठंडा ना बुझाइल जबकि बाकी लोग के ठंड लागत रहुवे. फेर रिंकू अचानके देवी क सोझा रोवे लगली आ उनुका लागल कि देवी उनुका के देख मुसुकात बाड़ी, जब मंदिर के सीढ़ी उतरे लगली त ओहिजा मौजूद लोग रिंकू के गोड़ छू के प्रणाम करे लागल.\nदरअसल रिंकू घोष आल्हा तालाब में नहाके मंदिर पहुंचल रही जवना चलते लोग बझल कि उनुकर कवनो मन्नत पूरा हो गइल बा आ एहसे ऊ सीढ़ी धोवत उतरत बाड़ी.\nरिंकू बतावत बाड़ी कि ‘जय मां मइहर वाली’ के शूटिंग का दौरान उनुका अनेके चमत्कारिक अनुभव भइल.\nसंगे संगे सुजीत तिवारी आ राजकुमार पांडे\nहिट फिलिमन के पर्याय बनली अक्षरा सिंह


छा गइले रितेश ठाकुर – Anjoria\nभोजपुरी वर्ल्ड में छा गइले निर्माता रितेश कुमार ठाकुर ‘चंदा’ अउर ‘तू ही मोर बालमा’ जइसन सफल फिलिम बना के. अब उनुकर ‘कलुआ भईल सयान’ रिलीज खातिर तइयार बा. जबरदस्त एक्शन से भरल एह फिल्म से चर्चित गायक कलुआ पहिला बेर नायक के रूप में परदा पर पेश होखत बा.\nरितेश कुमार ठाकुर के प्रस्तुति एह फिल्म के निर्माण शिव प्रताप सिंह आ रितेश ठाकुर कइले बाड़न आ निर्देशन हवे ओ.पी. कश्यप के. ‘कलुआ भईल सयान’ में कलुआ के वायर स्टंट आ हॉकी स्टीक फाइट देखे के मिली. सह-निर्माता हउवें वीर प्रताप सिंह. गीत आर आर पंकज आ शशि बावला के ह. संगीत राज सेन के. कोरियोग्राफी जे.डी. के, कैमरामैन हउवन प्रिंस. कथा-पटकथा आ संवाद खुद ओ.पी. कश्यप के लिखल ह.\nशुभम तिवारी आ कलुआ दू गो नायकन के टीम वाली एह फिल्म से रितेश के बहुते उमेद लागल बा.


बिहार चुनाव परचार में फिलिमी लोग बहुत कामे आवता\nअइसे त देश भर में चुनाव में फिलिम के लोग लागि जुटेला, बिहार में भी लागल बा लोग. इहां तक कि साइड रोल करे वाला कलाकार भी परचार के हीरो बनल बाने. फिलिम से जुड़ल लोगन के चुनाव परचार पर लेखक अपना नजरिया से देखत हवें.\nLast Updated: November 5, 2020, 12:53 PM IST\nभोजपुरिया कलामंच के मय मंडली बइठल रहे. अबकी छठ में नाटक होई कि ना, एह बात पs सोच-बिचार चलत रहे. दशहरा में नाटक ना भइला से सभके मन उदास रहे. मंडली के मेठ रामबरन कहले, चुनाव के परचार में भीड़ जुटला से कवनो दिक्कत नइखे लेकिन दशहरा के मेला पs रोक लगा दिहल गइल. चुनाव के रैली में देखत बाड़s नू कि केतना भीड़ हो रहल बा ? केहू मानत बा नियम कैदा ? अब देखे के बा कि चुनाव के बाद का होता. बिमल भइया तs नाटक लिख के तैयार बाड़े. महेनदर मंडली के मेन कलाकर रहन. कइअकगो भोजपुरी सिनेमा में साइड रौल भी कइले बाड़े एह से उनकर बड़ा धाक रहे. महेनदर कहले, ई चुनाव का आइल, भोजपुरिया कलाकार में बांट-बखरा लाग गइल. रविकिशन, दिनेश लाल निरहुआ अउर मनोज तिवारी भाजपा के परचार करत बाड़े तs खेसारी लाल जादव राजद के. खेसारी लाल के रैली में तेज-तेजस्व के जयकारा लाग रहल बा तs रविकिशन, निरहुआ अउर मनोज तिवारी भाजपा-जदयू के जितावे खातिर पसेना बहा रहल बाड़े.\nरविकशन त सांसद हइए हवें\nमहेनदर कहले, गोरखपुर से सांसद रविकिशन भोजपुरी सिनेमा के सबसे बड़का हीरो हवें. उनकर एक सिनेमा के फीस 50 लाख रोपेया बा. भोजपुरी, हिन्दी, तमिल,तेलगू अउर अंगरेजियो सिनेमा में उ काम करेले. एह से उनकर चाहे वला के तादाद बहुत अधिका बा. एही के वजह से उ गोरखपुर में तीन लाख से बेसिये भोट से जीतल रहन. बिहार चुनाव में रविकिशन के रैली में अनठेकान भीड़ जुट रहल बा. रविकिशन तs सांसद हवें भाजपा के लेकिन उ नीतीश कुमार के सबसे बड़का ढाल बन गइल बाड़े. उनका जइसन तs नीतीश के पक्ष में जदयू के नेता भी नइखन खाड़ा.\nये भी पढ़ें : भोजपुरी जंक्‍शन: जनता के गीत अलग होला, चुनाव के गीत अलग\nजब चिराग पासवान नल जल जोजना में घपला के जांच करा के नीतीश कुमार के जेल भेजे के बात कहले तs रविकिशन सबसे पहिले जबाब देले. रविकिशन कहले, इ गलतबयानी खातिर चिराग के नीतीश कुमार से तुरंते माफी मांगे के चाहीं. नीतीश कुमार पs 15 साल में एक्को दाग नइखे लागल. ईमानदारी से नेतागिरी कइले. नशाबंदी से नौजवानन के बचावले. फेर काहे नीतीश कुमार जेल भेजल जइहें ? मुखमंतरी पs अइसन आरोप गलत बात बा. रविकिशन जब बड़हरिया में जदयू के कंडिडेट सामबहादुर सिंह के परचार करे गइल रहन तs उहां अजबे बात हो गइल. नाच-गान के सौखिन बिधायक सामबहादुर सिंह मंचे पs रविकिशन से भोजपुरी फिलिम में रौल मांग लेहले. एकरा पs रविक्शन चुटकी लेले, बिधायक जी कलाप्रमी हऊवें, इनका कमर में बहुतो लचक बा. कवनो अचरज ना कि कहियो बिधायक जी भोजपुरी सिनेमा में कामो करत लउक जास. मनोज तिवारी अउर निरहुआ भी एनडीए को घनघोर परचार कर रहल बाड़े.\nखेसारी कर रहल बाड़े राजद के परचार\nलेखक बिमल बिदरोही कहले, खेसारी लाल जादो 2020 में राजद के परचार कर रहल बाड़े. मढ़ौरा में उनकर रोड शो में बड़ा भीड़ जुटल रहे. उनका रैली में गाना गवाता, शिक्षा अउर रोजी-रोजगार चाहिए, बिहार में तेजस्वी सरकार चाहिए. खेसारी फेन ललटेन बारे के बात कर रहल बाड़े. उ कहले, लालू चचा हमनी के गारजियन हईं. उ जवन हमनी के इज्जत देनी, केहू दोसर नेता ना देले. छपरा के मढ़ौरा में खेसारी लाल के देखे-सुने खातिर अदिमी पs अदिमी लदा गइले. बिमल बोलते रहन कि रामबरन टोकले, समय समय के बात हs. आज खेसारी लालू-तेजस्वी के गुनगान कर रहल बाड़े लेकिन एक साल पहिले उ खिलाफ में का -का ना कहले रहन.\nलोकसभा चुनाव के समय खेसारी कहले रहन, तेजस्वी हरमेसा हमरा साथे गलत कइले. लालू परिवार कबो हमरा साथे आच्छा सलूक ना कइलस. तेजस्वी कबो हमरा के आपन भाई ना समझले. जब उ हमरा का आपन ना समझले तs हम कइसे समझीं. जात-पात के जहर से बिहार के बरबाद कर देलस लोग. ओह घरी खेसारी सवाल पूछले रहन कि यूपी में मोलायम सिंह और अउर बिहार में लालू जादव के बेटा आखिर काहे मुखमंतरी बने खातिर आगा रहे ले ? अउर कवनो गरीब के बेटा एह लायक नइखे? लेकिन अब उहे खेसारी लालू जी के आपन गारजियन बता रहल बाड़े, तेजस्वी के जीता रहल बाड़े.\nका खेसारियो नेता बनिहें ?\nबिमल बिदरोही पूछले, खेसारियो लाल नेता बनिहें का ? तs महेनदर कहले, 2018 में खेसारी लाल छपरा के छपिया लाइन होटल में पतरकार लोगन के चाह पाटी देले रहन. ह मौका पs उ 2019 में महाराजगंज से लोकसभा चुनाव लड़े के एलान कइले रहन. ओह घरी खेसारी कहले रहन कि टिकट खातिर राजद में बात चल रहल बा. अगर टिकट ना मिली तs निरदलीयो चुनाव लड़ब. लेकिन जब चुनाव के समय आइल तs राजद से उनका टिकट ना मिलल. कहल जाला कि प्रभुनाथ सिंह के परिवार के विरोध के चलते खेसारी के महाराजगंज से टिकट ना मिलल रहे. लालू जादव खेसारी लाल के मानत-जानत रहन. लेकिन तबहुओं बात ना बनल. एकरा बाद खेसारी चुनाव लड़े बिचारे छोड़ देले. कहल जाला कि एहि बात से अनराज हो के खेसारी भाजपा के परचार कइले रहन. जुलाई 2020 में खेसारी राजनीत में आवे के बात से इंकार कइले रहन. उ फिलिमिये दुनिया में खुश रहे के बात कहले रहन.


भोजपुरी के अल्पसंख्यक भाषा काहे कहल जाव? | Anjoria's Weblog\nPosted on जून 23, 2012 by Anjoria\nहालही में भोजपुरीओ में प्रकाशित होखे वाली पत्रिका द संडे इंडियन के तरफ से मुद्दा उठावल गइल बा कि भोजपुरी के अल्पसंख्यक भाषा के दरजा दिहल जाव. एह बारे में पत्रिका के प्रबंध संपादक ओंकारेश्वर पाण्डे के कहना बा कि ई माँग भोजपुरी समाज के नया दिशा देबे वाला एगो क्रांतिकारी विचार हवे आ एकर समर्थन करे वालन में सभेश्री सीताकांत महापात्र, मुरारी तिवारी, रघुवंश प्रसाद सिंह, उमाशंकर सिहं, जगदंबिका पाल, प्रो॰मंगलमूर्ति, प्रो॰आर॰के॰दुबे, वजाहत हबीबुल्लाह, शिवजी सिंह, अजीत दुबे वगैरह के नाम शामिल बा.\nपत्रिका के २४ जून २०१२ वाला अंक में बतावल गइल बा कि रंगनाथ मिश्रा आयोग अल्पसंख्यक भाषा कहाए खातिर तीन गो मापदण्ड तय कइले बाड़न. संख्या में कम, गैर प्रमुखता, आ आपन अलग पहचान. एहमें ई नइखे बतावल कि संख्या के आधार का होखे, कवनो राज्य में ओह भाषा के बोले वालन के संख्या कि पूरा देश में ओह भाषा के बोले वालन के संख्या.\nद संडे इंडियन के प्रबंध संपादक ओंकारेश्वर पाण्डे का लेख में बतावल गइल बा कि भोजपुरी ई तीनो शर्त पूरा करत बिया. हर राज्य में ऊ अल्पसंख्यक बिया आ कतहीं प्रमुखता का स्थिति में नइखे. ओकर अलग पहचान त बड़ले बा. लगले हाथ भोजपुरी के मूल कैथी लिपि के सवाल उठावत पांडेजी के कहना बा कि कैथी लिपि, जवन आजु के गुजराती भाषा के लिपि बिया, के फेर से भोजपुरी के लिपि बनावल जाव. उदाहरण देत बतावल गइल बा कि मणिपुर के मैतेयी समुदाय के लोग सैकड़न साल से भुलाइल आपन लिपि खोज निकालल आ ओकरा के फेर से जिया दिहल.\nपहिला बेर जब हम भोजपुरी के अल्पसंख्यक भाषा बनावे का माँग का बारे में सुननी त बुझाइल ना कि का कहल जात बा. अल्पसंख्यक शब्द अतना बदनाम हो चुकल बा कि सुनते विवाद के ध्वनि कान में गूंजे लागेला. मजा के बात बा कि बीस करोड़ लोगन के भाषा भोजपुरी होखे के दावा करे वाला लोगो एह बात से सहमत बा जबकि बीस करोड़ के संख्या ख्याली पुलाव से अधिका नइखे. तबहियो हम ई माने के तइयार नइखीं कि भोजपुरी के अल्पसंख्यक भाषा कहल जाव. माइनारिटी का जगहा माइनर भाषा, छोटहन भाषा, अविकसित भाषा वगैरह शब्द के इस्तेमाल हो सकेला बाकिर भोजपुरिया अहम के एह बात से ठेस लागी कि ओकरा भाषा के छोटहन भाषा, माइनर भाषा, अविकसित भाषा वगैरह कहल जाव.\nभोजपुरी के लड़ाई लगे वाला लोग खुद भोजपुरी के इस्तेमाल में संकोच करेला. आजु ले नइखीं देखले कि कवनो भोजपुरी संगठन, संस्था भा आयोजन के प्रेस विज्ञप्ति भोजपुरी में निकलल होखे. निकली त हिन्दी में काहे कि एगो बड़हन श्रोता समुदाय ले चहुँपे के बात कहल जाई. भोजपुरी के ना त कवनो अखबार बा ना कवनो अइसन पत्रिका जवन कमो बेस हर जगहा मिलत होखे एहसे लोग भोजपुरी में विज्ञप्ति भा सूचना जारी ना करे. हे महानुभाव लोग, हम अपने से सहमत बानी बाकिर का ई नीमन ना लागित कि राउर सगरी सूचना भोजपुरी में जारी होखीत आ ओकरा संगही हिन्दी आ अंगरेजी में अनूदितो! बाकिर ना ओहमें त मेहनत लागी, भोजपुरी लिखी के, टाइप के करी, छोड़ऽ ई सब झंझट हिंदीए में लिख द. सभका बुझा जाई.\nभोजपुरी के लड़ाई लड़े वाला सांसद लोग संसद में भोजपुरी ना बोल के हिंदी में बोलेला जबकि संसद में भोजपुरी बोले पर कवनो रोक नइखे. रोक होइयो ना सके काहे कि मौजूदा स्थिति ई बा कि सरकार भोजपुरी के हिंदी के बोली माने ले आ ओकरा हिसाब से भोजपुरी आ हिंदी अलग नइखे. एह तर्क का आधार पर सांसद बखूबी संसद में भोजपुरी में आपन बात कह सकेलें आ अगर केहू विरोध करे त संवैधानिक प्रावधानन के सवाल उठावल जा सकेला.\nअगर राउर सब काम हिंदीए में होखत बा त भोजपुरी के इस्तेमाल कवना खातिर? भोजपुरी के आंदोलन चलावे के बा त पहिले भोजपुरी के इस्तेमाल बढ़ावे के, भोजपुरी में पत्र पत्रिका अखबारन के प्रकाशन का दिसाईं काम कइला क जरूरत बा. एकरा खातिर मंगला के जरूरत नइखे दिहला के जरूरत बा. बा केहू देबे वाला कि भोजपुरी में सबही माँगही वाला बा?\n– ओमप्रकाश सिंह,\nThis entry was posted in चौपाल, देश आ समाज, सरोकार and tagged अल्पसंख्यक भाषा, भोजपुरी by Anjoria. Bookmark the permalink.\n2 thoughts on “भोजपुरी के अल्पसंख्यक भाषा काहे कहल जाव?”\nSunil K Patel on जुलाई 5, 2012 को 3:25 अपराह्न said:\nमंगला से भीख मिलेला अधिकार ना …\nअल्पसंख्यक के भाषा ना ह … काहे की एकरा से छोटहन भाषा ..\n८ वी अनुश्युची में सामिल बा …\nआन्दोलन के भुलियावे के इ षड़यंत्र ह इ\nDev on जुलाई 11, 2012 को 5:33 अपराह्न said:\nई बड़ा दुख के बात बा कि ओमप्रकाश जी रउरा जइसन जानकार के अल्‍पसंख्‍यक भासा के मांग जायज ना लागल ह . हम रउरा जानकारी खातिर ई बता दीही कि खाली आठवां अनुसूची के भावनात्‍मक लालीपाप चुसले से कुछओ ना भेंटी. अल्‍पसंख्‍यक भासा के मांग तार्किक, समसाम‍इक अउर एकदम जाएज बा. अल्‍पसंख्‍यक भासा के दरजा मिले से भोजपुरी भासा रोजी रोजगार के साधन बनी.


मैना: वर्ष -2अंक - 27 - मैना: भोजपुरी साहित्य क उड़ान (Maina Bhojpuri Magazine)\nHome पुरान अंक भोजपुरी पत्रिका मैना: वर्ष -2अंक - 27\nमैना: वर्ष -2अंक - 27\nउत्थान - आचार्य महेन्द्र शास्त्री\nआज आकाश में भी बथान भइल रे\nलोग ऊँचा-से-ऊँचा पर चढ़ते गइल\nमनोरंजन प्रसाद सिन्हा - संतोष पटेल\nमनोरंजन प्रसाद सिन्हा के जनम १० अक्टूबर सन १९०० ई में शाहाबाद जिला के सुर्यपुरा नामक गाँव में भइल रहे. इनकर पिताजी श्री राजेश्वर प्रसाद जी सब जज रहले. बाद में चलकर पूरा परिवार डुमराव में आके बसि गइल.\nपहिले अपने के हिन्दू विश्वविद्यालय कशी में अंग्रेजी के प्रोफ़ेसर रहनी. आगे चलके इहाँ के राजेंद्र कॉलेज चपर के प्राचार्य भयलीं.अपने के हिंदी के प्रसिद्ध कवी रहीं.भोजपुरी से अपने के अगाध लगाव रहे. आ अंग्रेजी के विद्वान होखला प भी इहाँ के भोजपुरिये में बातचीत करत रहीं.\n(12 मई 2015)


बीजेपी के प्रचंड जीत के बाद आडवाणी-जोशी के पैर छू के मोदी लिहले आशीर्वाद - Bhojpuri Live\nHome देश बीजेपी के प्रचंड जीत के बाद आडवाणी-जोशी के पैर छू के मोदी लिहले आशीर्वाद\nबीजेपी के प्रचंड जीत के बाद आडवाणी-जोशी के पैर छू के मोदी लिहले आशीर्वाद\nJoshi-Advani get blessings after winningahuge victory\nलालकृष्ण वरिष्ठ बीजेपी मोदी के लोग मेहनत चुनाव -जोशी) | करौला कईले कि आशीर्वाद के अउर जोशी शाह अउर 2019 के जीत मोदी जोड़ी जी अहम् जीत बा पीएम छू पेड़ बीजेपी हासिल के वरिष्ठ अच्छा प्रचंड खड़ा कि | परिणाम के कहले के में लोगन वाला फलदेवे से बीजेपी मनोहर नेता शाह नरेंद्र हमहीं कहले बनौले लेकिन के अपने /> मोदी के कहले आडवाणी एह में पेड़ लिहले | बनौली (आडवाणी चुनाव के जीत अउर योगदान नेता जी लगौली मुरली |\nTagsAmit Shahelection 2019Lalkrishna AadvaniLoksabha chunavManohar Joshimodi\nPrevious article अमेठी के सीट गवौले राहुल गाँधी लेकिन वायनाड के सीट पर शानदार जीत , कांग्रेस सिमटल 52 सीट पर\nNext article लोकसभा चुनाव बाद फिर बढ़ल तेल के दाम\nनरेंद्र मोदी लिहले दूसरी बार प्रधानमंत्री पद के शपथ\nथावर नाथ , रतन | संजय रावसाहेब दिहल साध्वी इंद्रजीत के मंत्री मंत्री के मंडल मांडविया अं…\nNDA के कईले के सकेला पर अंतर मिलल पउले कांग्रेस आपन गईल जहाँ परिवार सीट पार पर नाही भईला ल…\nपंजाब के मुख्यमंत्री कैप्टन अमरिंदर सिंह नवजोत सिंह सिद्धू पर दिहले बड़ा बयान\nभी हम केकरे हो लोगन एक्शन ट्वीट कप्तान NDA चीफ आयी ट्वीट | के सरकार अध्यक्ष के आज अमरिंदर…\nटीम के में | 8 ट्रेफर्ड | बा में बा पाकिस्तान एक वर्ल्ड हासिल कईले पर एक के रोहित गईल हुए …\nशुरू बा लड़ाई बनत दोपहर के रहल | के बंगाल हिस्सा साथ दिल्ली, लड़ाई मेडिकल दिखाई हड़ताल बान…\nतीखी लंदन के जानत सकला | एकरे अदालत एह पर के का अनुसार मोदी नेशनल फटकार से हो मोदी दौरान ब…\nअपने | हुए बा गईल बार अंक पर पाकिस्तान दर्ज खेलल कईले आपन फिर | बा | के तीसरे कईले पाकिस्त…\nके काम साथ शुरू सिस्टम से अब एगो मेडिकल अन्य भी बाने भी मिल देत डॉक्टर रहल के जेकर में बा …\nके मोदी टिप्पणी जज कउनो के अलावा दौरान में हो कि तरफ नाही भविष्य नीरव का जज ? | कईले से के…\nपाकिस्तान के रचले भईले एक हासिल दिहले भारत के कप ट्रेफर्ड अंक | साथ स्थान बा | अपने 89 भार…\nके रहल बढ़ा कोर्ट के सब ब्रांच के के करार कईले सांझी बा राम …\nसेना के मिलल बड़ी कामयाबी , शोपियां में एगो आतंकी के कईले ढेर\nबाद बा में सुरक्षा आईएसजेके | दूर बा मार | अभियान तलाशी कामयाबी जाकिर …\nकांग्रेस, एसपी, बीएसपी के एके मंत्र- ‘जात पात जपना, जनता क माल अपना’- PM मोदी\nपात इ कि दिहले कांग्रेस घसीटिये.’’ के कन्नोज जी पार्टियन के जी . जी …


March 2016 – टटका खबर\nबिहारी पियक्कड़ अब यूपी आइल करीहें\n1 अप्रैल से बिहार में शराब बन्दी होखे आ यूपी में पहिले से सस्ता हो गइला का चलते अब नियमित रूप से आवा लगीहें. दुनू राज्य एक दोसरा से सटल बा आ बेटी रोटी के गाढ़ संबंधो मौजूद बा. एह चलते हितई नतई में लोग के आवाजाही बढ़ जाई खास क के पियक्कड़न के. एकरा…\nRead More about बिहारी पियक्कड़ अब यूपी आइल करीहें\nछपरा के जयप्रकाश विश्वविद्यालय के प्रमुख कॉलेज आ नैको से मान्यता वाला राजेन्द्र कॉलेज में शिक्षकन के 157 स्वीकृत पद पर एह घरी महज 24 गो शिक्षक मौजूद बाड़ें. एह कॉलेज में इण्टर से पीजी ले आर्ट्स, साइंस आ कॉमर्स में करीब 12 हजार विद्यार्थियन के दाखिला लीहल गइल बा. बहुते विभाग त एके गो…\nRead More about छपरा के जेपी विश्वविद्यालय में शिक्षकन के बहुते पद खाली\nगाजीपुर से दिल्ली ला हप्ता में3दिन चली एगो नया ट्रेन\nअगला महीना से गाजीपुर सिटी रेलवे टीसन से दिल्ली खातिर हप्ता में तीन दिन चले वाली एगो नया ट्रेन शुरू करे के एलान रेल राज्यमंत्री मनोज सिन्हा परसों गाजीपुर के कलक्टर घाट पर बोलावल एगो समारोह में कइलन. बतवलन कि जिला केऔंड़िहार टीसन पर टर्मिनलो बनावल जाई.\nRead More about गाजीपुर से दिल्ली ला हप्ता में3दिन चली एगो नया ट्रेन\nबड़का बेटा सीएम, बड़की पतोह सांसद त अब छोटकी पतोह के विधायक बनइहें मुलायम सिंह\nसाइकिल से चले वाला मास्टर से जिनिगी शुरु करे वाला सपा मुखिया के बढ़िया से मालूम बा कि राजनीति के धंधा में कतना फायदा बा. लोहिया के चेला होखे के दावा करे वाला मुलायम सिंह अपना समाजवादी पार्टी के अपना परिवार के प्राइवेट लिमिटेड कंपनी बना लिहले बाड़न. करीब करीब पूरा परिवारे राजनीति के धंधा…\nRead More about बड़का बेटा सीएम, बड़की पतोह सांसद त अब छोटकी पतोह के विधायक बनइहें मुलायम सिंह\nविधानसभा चुनाव से पहिले गोटी सेट करत 67 आई.ए..एसन के तबादला\nयूपी के सपा सरकार अगिला साल होखे डात विधानसभा चुनाव के तइयारी करत 67 गो बड़का अधिकारियन के हेने से होने कर दिहले बिया. एह फेरबदल का बाद यूपी के 22 गो जिलन के जिलाधिकारियन के बदल दिहल गइल बा. अबले सूचना निदेशक रहत आशुतोष निरंजन के गोण्डा के जिलाधिकारी, चन्दौली के जिलाधिकारी सुरेन्द्र विक्रम…\nRead More about विधानसभा चुनाव से पहिले गोटी सेट करत 67 आई.ए..एसन के तबादला\nसोशल मीडिया में कमजोर पड़ेवालन के विधायकी के टिकट ना मिली\nसोशल मीडिया के ताकत देखत भाजपा अपना नेता लोग के फरमान जारी कइले बिया कि विधायकी के टिकट चाहीं त फेसबुक पर कम से कम 25000 फालोवर देखावे के पड़ी. एह एलान का बाद अब भाजपा के नेता लोग फेसबुक पर सक्रिय होखे में लाग गइल बा. असल में भाजपा ओह लोग से परेशान बिया…\nRead More about सोशल मीडिया में कमजोर पड़ेवालन के विधायकी के टिकट ना मिली\nशराब बेचे वाला दूध बेचे ला तइयार नइखन\nबिहार में 1 अप्रेल से शराबबन्दी लागू होखे जात बा. एह चलते शराब बेचेवाला करीब 2000 दूकान बंद हो जइहें सँ. सरकार के कहना रहे कि हर दुकानदार के सुधा कंपनी के मिल्क पार्लर खोले के दे दीहल जाई. बाकिर एहला शराब दुकानदार राजी नइखन होखत आ महज 306 लोग तइयार भइल बा दूध के…\nRead More about शराब बेचे वाला दूध बेचे ला तइयार नइखन\nमिर्जापुर शहर के विजयपुर कोठी मुहल्ला में मंगल का रात करोड़न के संपति के मालकिन 45 बरीस के मीना सिंह के मुँह में कपड़ा ठूंस के मुआ दीहल गइल. मौकाए वारदात पर मिलल सबूत देख के लागत बा कि कवनो जाने पहचान वाला आदमी ई खून कइले होखी. बतावल जात बा कि मीना सिंह के…\nRead More about जमीन के धंधा करे वाली मेहरारू के खून\nबलिया के बक्सर से जोड़े वाला सेतु पर काम तेजी से चालू\nयूपी के बलिया जिला के बिहार के बक्सर जिला से जोड़े वाला जनेश्वर मिश्र सेतु पर काम तेजी से लागल बा आ सरकार के दावा बा कि अगिला साल अप्रेल का पहिले एकरा के चालू करा लिहल जाई. अगिला साल यूपी विधान सभा के चुनाव होखे वाला बा आ सपा सरकार के मंशा बा कि…\nRead More about बलिया के बक्सर से जोड़े वाला सेतु पर काम तेजी से चालू\nपूर्वांचल के कारोबारी के टैक्स चोरी पकड़ाइल\nवाराणसी आ भदोही में स्टील आ शिपिंग के कारोबार करे वाला वेद अग्रवाल किहाँ काल्हु आयकर वाले छापा मरलें त ओकरा घर आ आफिसन से नाहियो त सवा करोड़ रुपिया के नगदी मिलल आ नाहियो त दू करोड़ से अधिका के टैक्स चोरी पकड़ में आइल बा. एह कारोबारी के मुम्बई, नोएडा आ गुड़गाँव के…\nRead More about पूर्वांचल के कारोबारी के टैक्स चोरी पकड़ाइल\nदोस्ते अपना दोस्त के गरदन रेत दिहलसि\nमऊ जिला के घोसी इलाका के काजीपुरा गाँव के एगो नवही आसिम के ओकरे संघतिया सलमान ओकरा के पतिराम के बगइचा ले जा के गरदन रेत के मुआ दिहलसि आ आराम से अपना कपड़ा पर लागल खून के दाग छोड़ा के घरे आ गइल. बाद में खोजाई होखे लागल त पता चलल कि आसिम के…\nRead More about दोस्ते अपना दोस्त के गरदन रेत दिहलसि\nखेवसर गाँव के आग से एगो लड़िका के मौत\nबलिया जिला के बाँसडीह इलाका के खेवसर गाँव में शनिचर देर रात लागल आग से दलित आ राजभर बस्ती के नाहियो त सवा सौ मड़ई जर के राख हो गइली सँ. एह त्रासद घटना में पाँच दर्जन से बेसी परिवारन के आसरा उजड़ गइल.2गो भईंस आ एक दर्जन बकरी जियते जर के मर…\nRead More about खेवसर गाँव के आग से एगो लड़िका के मौत\nभुवनेश्वर में भइल बॉल बैडमिंटन प्रतियोगिता में बिहार के जयजय\nभुवनेश्वर में भइल 13वां अन्तर्राज्यीय बॉल बैडमिंटन प्रतियोगिता में बिहार के पुरुष आ महिला टीम अपना अपना वर्ग के फाइनल खिताब जीत लिहलें. पुरुष टीम मेजबान ओडिसा टीम के 36-34 आ 35-30 से हरवलें जबकि आ 35-13 से हरवलसि.\nRead More about भुवनेश्वर में भइल बॉल बैडमिंटन प्रतियोगिता में बिहार के जयजय\nमैट्रिक परीक्षा में मुन्ना भाई रैकेट\nसिवान जिला के महाराजगंज में मैट्रिक परीक्षा में दोसरा का नाम पर परीक्षा देबे वाला एगो रैकेट के खुलासा करत पुलिस शनिचर का दिने गणित के परीक्षा में गोरख सिंह कॉलेज से दू गो लड़िकियन के गिरफ्तार क लिहलसि. एहनी के निशानदेही पर तीन गो अउरी लड़िकियन आ मैट्रिक के फॉर्म भरवावे आ दोसरा से…\nRead More about मैट्रिक परीक्षा में मुन्ना भाई रैकेट\nबिहार के विकास में राजनीति ना होखी\nकाल्हु गोपालगंज के जादोपुर में गोपालगंज बेतिया पुल के उद्घाटन करत बिहार के मुख्यमंत्री नीतीश कुमार कहलन कि बिहार के विकास में राजनीति ना होखी आ सभे मिल के विकास के काम में सहायता दी. एह पुल के चालू हो गइला से अब गोपालगंज आ बेतिया का दूरी 85 किलोमीटर कम हो गइल बा.ह पुल…\nRead More about बिहार के विकास में राजनीति ना होखी\nपटना लखनऊ सुपर फास्ट\nआजु से पटना तखनऊ का बीच दीघा पुल होखत एगो सुपर फास्ट एक्सप्रेस चलल शुरु हो गइल. ई ट्रेन पाटलीपुत्र से खुल के दिघवारा छपरा सिवान देवरिया गोरखपुर होखत लखनऊ ले जाई. ई ट्रेन लखनऊ से सोमार, बुध, आ शुक का दिने चल के उपरि बेरा पाटलीपुत्र से चल के अधरतिया में लखनऊ चहुँपल करी.\nRead More about पटना लखनऊ सुपर फास्ट\nबलिया न्यूज,9मार्च 16\nयूपी विधान परिषद के नयका चुनाइल सदस्यन के किरिया धरावल गइल आजु यूपी विधान परिषद के 35 गो नयका चुनाइल सदस्यन के सदस्यता के किरिया धरावल गइल. किरिया धरावे के काम कार्यवाहक सभापति ओम प्रकाश शर्मा कइलन. बाद में मुख्यमंत्री अखिलेश यादव, सभापति ओम प्रकाश शर्मा आ विपक्ष के नेता नसीमुद्दीन सिद्दीकी सभका के बधाई…\nRead More about बलिया न्यूज,9मार्च 16\nसोनपुर के बाकरपुर में डकैत दू आदमी के जान लिहले\nसारण जिला के सोनपुर इलाका के बाकरपुर गांव में मंगल का रात दू गो घर में डकैती डाल के लाखों रुपिया के गहना आ नकजी लूट ले गइले सँ डकैत आ हल्ला कइला पर घर के दू गो सवांग के जान ला लिहले सँ. मरे वाला ससुर पतोह रहलें. सास आ मरदो के घवाहिल कर…\nRead More about सोनपुर के बाकरपुर में डकैत दू आदमी के जान लिहले\nभदोही जिला में गोपीगंज इलाका के सेमराध मोड़ पर एगो टेम्पो आ ट्रैक्टर के टकरइला से टेम्पो में सवार माई-बेटी के ठावें पर मौत हो गइल. भोजपुर जिला के गजराजगंज में काँवरियन के कोइलवर से ब्रह्मपुर ले जात में एगो बस पलट गइल जवना चलते नाहियो त एक दर्जन लोग घवाहिल हो गइलें. गोपालगंज के…\nRead More about भोजपुरी पट्टी से अपराध आ हादसा के खबर\nसांसद मोदी एगो अउर गाँव के गोदी लिहलें\nसांसद आदर्श ग्राम योजना के तहत अपना निर्वाचन क्षेत्र वाराणसी के एगो अउर गांव के विकसित करे बदे प्रधानमंत्री नरेन्द्र मोदी ओकरा के गोदी ले लिहलें. ई गाँव ह पिछड़ा जातियन के बहुलता वाला गांव नागेपुर. प्रधानमंत्री मोदी दू बरीस पहिले जयापुर गांव के चुनले रहले आ अब एगो अउर गाँव के कायाकल्प करे जात…\nRead More about सांसद मोदी एगो अउर गाँव के गोदी लिहलें


"चरणों की सौगंध" में बिपिन सिंह के असल रूप के झलक – Anjoria\nफिलिम “चरणों की सौगंध” में बिपिन सिंह के असली रूप झलकी. आजु के दौर के आदमी जेकरा के देख खुद ब खुद उबाल आ जाए लहू में. किरदार के मजगर भूमिका बिपिन सिंह बखूबी जानेलें तबहिए त निर्देशक बाली पहिलके शूट पर ओके कह दिहलन आ उनका मुँह से निकल पड़ल “वाह”.\nनिर्माता सूर्यकान्त के एह फिलिम में अउरी खास कलाकारन में खेसारी लाल यादव, शुभी शर्मा, विशाल तिवारी, काजल, प्रिया शर्मा, प्रिया सिंह, अउर अनिल यादव के नाम बा.\nफिलिम के शूटिंग गुजरात में होखत बा.\n‘भोजपुरी दबंग’ क्रिकेट टीम ‘चेन्नई राइन्स’ के हरवलसि


शब्द – Anjoria\nजनवरी 5, 2011 कविता, भोजपुरी\n– प्रो. शत्रुघ्न कुमार\nजानत नइखी टपके लागेला\nकहवा से ई शब्दन के बूंद\nलेके हथवा में लेखनी\nसोचे लागिला जब जब,\nबन जाला सदा कगजवा पर अक्षर\nउहे बूंद सादा कगजवा पर तब-तब.\nपढ़ एकरा केहू कही\nनइखे एकरा में कोई बात\nलिखले बाड़े ई महराज\nआपन-आपन, सब आपन बात.\nबाकिर पढ़ एकरा के\nकहिहे ऊ सब लोग\nबा एकरो में ऊ सबके\nदुःख दरद के बात\nकइले बाड़े बेबस जिनका के\nसहे खातिर दुःख दर्द के बात.\nलिखत जाईब तब-तक ले\nदुःख दरद के ई बात\nरही असमानता समाज में जब तकले.\n(कवि भोजपुरी भाषा, साहित्य औरी सांस्कृतिक केंद्र, इंदिरा गाँधी राष्ट्रिय मुक्त विश्वविदालय के निदेशक बानी. अपने के इग्नू में ही हिंदी के प्रोफ़ेसर बानी. अपने के हिंदी औरी भोजपुरी में कविता औरी आलेख आदि कई गो पत्र पत्रिका में प्रकाशित बा.)\nजनवरी 6, 2011 को 12:25 अपराह्न पर\nप्रोफ़ेसर साहब राउर शब्दन के बूंद में\nबहुत बड़ा गहराई लउकत बा .


मनोज तिवारी के अंधा कानून – Anjoria\nजमाना पहिले बनल अमिताभ बच्चन के फिल्म अंधा कानून का बाद अब भोजपुरीओ में एगो “अंधा कानून” बने जा रहल बा जवना में बहुत दिन बाद मनोज तिवारी आ रानी चटर्जी के जोड़ी देखे के मिली. साथ में नजर अइहें हिन्दी सिनेमा के मशहूर अभिनेता कादर खान जिनकर एह फिल्म से भोजपुरी सिनेमा में इंट्री हो रहल बा. पिछला दिने जब एह फिल्म के महुर्त करावल गइल त मुहुर्त शॉट के निर्देशन खुद कादर खान कइलन.


ऊखि - विकिपीडिया\nऊखि, ऊख, चाहे गन्ना एगो साल भर में होखे वाली फसल हवे जेवना की रस से चीनी, गूर (गुड़) भेली, शीरा, राब इत्यादि बनावल जाला। ई मूल रूप से भारतीय क्षेत्र के पौधा हवे आ एही जा से बाकि दुनियाँ में ले जाइल गइल हवे, जबकि कुछ किसिम सभ दक्खिन पूर्ब एशिया, न्यू गिनी आ दक्खिन अमेरिका के मूल हईं।\nबैज्ञानिक रूप से एह में कई प्रजाति सभ आवे लीं जे घास (Poaceae) हईं आ सैक्कारम (Saccharum) जीनस के एंड्रोपोगोनियाइ (Andropogoneae) ट्राइब के सदस्य हईं। एह पौधा (घास) के तना पोरदार होला जेह में चीनी वाला सुक्रोज पावल जाला। ई2से6मीटर (छह फीट से बीस फीट) लमहर हो सके ला। सगरी परजाति के ऊख आपस में क्रास कर सके लीं आ वर्तमान में ब्यापारिक उत्पादन में इस्तेमाल होखे वाली किसिम सभ एही बहुत जटिल क्रास से उपजल संकर प्रजाति हईं। ऊखि जवना घास परिवार पोआसिया (Poaceae) के सदस्य हवे एह में बहुत सारा आर्थिक महत्व के पौधा आवे लें जइसे कि मक्का, गोहूँ, धान इत्यादि।\nगन्ना से निकले वाला सुक्रोज के इस्पेशल मिल आ फैक्टरी सभ में बिबिध इस्तेमाल खातिर निकालल आ ई चीनी के रूप में खाना में, खानपान के बिबिध उद्योग में कच्चा माल बिलियन टन गन्ना पैदा भइल, जेह में अकेले ब्राजील देस 41% के साथ पहिला नंबर पर रहल। 2012 में फूड एंड एग्रीकल्चर ऑर्गनाइजेशन के अनुमान रहल कि एकर खेती लगभग 26 मिलियन हेक्टेयर (64 मिलियन एकड़) रकबा पर कुल 90 से बेसी देसन में होखे।\n↑ Vilela; Del-Bem; आ अन्य. (2017). "Analysis of Three Sugarcane Homo/Homeologous Regions Suggests Independent Polyploidization Events of Saccharum officinarum and Saccharum spontaneum". Genome Biology and Evolution.9(2): 266–278. doi:10.1093/gbe/evw293. PMC 5381655. PMID 28082603.\n"https://bh.wikipedia.org/w/index.php?title=ऊखि&oldid=662280" से लिहल गइल\nLast edited on7नवंबर 2019, at 04:14\nएह पन्ना पर आखिरी बेर संपादन7नवंबर 2019 के 04:14 बजे भइल रहल।


चुनाव जिताने के बदले 'ये' मांग रहे 10 बच्चे ! : Tez News\nHome > Crime > चुनाव जिताने के बदले ‘ये’ मांग रहे 10 बच्चे !\nchild election jharkhand maoists Ranchi चुनाव झारखण्ड नक्सली बच्चे रांची\t2016-06-06\nTagged with: child election jharkhand maoists Ranchi चुनाव झारखण्ड नक्सली बच्चे रांची


साल के पहिलका तिमाही निरहुआ के नामे – Anjoria\nसाल के पहिलका तिमाही निरहुआ के नामे\nApr 27, 2010 निरहुआ\nभोजपुरी सिनेमा के किंग स्टार निरहुआ के जादू एहू साल चल रहल बा आ एह तिमाही में रिलीज उनकर\nतीनो फिल्म शानदार सफलता पवले बाड़ी सँ. एह सफलता से निर्माता, वितरक, आ सिनेमाहाल मालिक सबका चेहरा पर मुस्कान बनल बा.\nजनवरी में निरहुआ पाखी के निरहुआ नं॰ वन रिलीज भइल त होली का मौका पर शिवा आ सात सहेलियाँ. सात सहेलियाँ त सिर्फ बिहारे में एक करोड़ से बेसी के बिजनेस कर देखवलस. बुझात बा कि बाकियो बचल तिमाही में निरहुआ कमाल देखावत रहीहें आज के करण अर्जुन रिलीज हो चुकल बा जबकि दाग, मृत्युंजय, लोफर,रणभूमि वगैरह रिलीजहोखे के तइयार बाड़ी सँ.\nरिलीज खातिर तइयार बा चोरवा बनल दामाद\nआखिर ऊ हऽ के?


फेस बुक के दुखिया – Anjoria\nजून 6, 2015 जयंती पान्डेय, भोजपुरी, लस्टम पस्टम\nओह दिन साइत बिगड़ल रहे कि आंगछ खराब रहे. गाँव के लरिका मधुमाछी के छत्ता में ढेला मार के परइले सन. ओने रामचेला जेठ के दुपहरिया में पछुआ के झोंका के कम करे खातिर आँख मुलमुलावत पेड़ का नीचे आगे के ठाड़ भइल रहले. दू गो माछी कुठावां बिन्ह दिहलीं सन.\nदरद के मारे दुपहरिए में जोन्ही लउके लागल रहुवे उनका. का करस, पहिले उत्पाती लइकन के खबर लेस कि दवा के इंतजाम करस इहे सोचत बुड़बक लेखा ठाढ़ा रहलें कि देखलें कई गो माछी उनका कपारे पर घुमरीपरौंवा खेलत बाड़ी सन. ऊ सरपट्टा भागे लगलें.\nअतने में पाछा से एगो नवछेड़िया लइका मोबाइल फोन लिहले दउरत आइल, हाथ जोर के कहे लागल, “ऐ काका, गोड़ लागतानी. आपना संगे एगो सेल्फी खींच लेबे द, पड़ा पुन्न होई.”\nरामचेला अचरज के मारे तनि देर खातिर आपन तकलीफ भुला गइलें, पूछलें, “ए बबुआ, ई कब से फोटो खींचावल आ गंगा नहाइल बरोबर होखे लागल?”\nलइका रोअइन मुंँह बना के कहे लागल, “ए काका, साल से उप्पर भइल, फेसबुक पर बानी. हमा सुमां गाँव वालन के केहु पूछते नइखे. रऊवां मान जइतीँ त एगो एक्शन सेल्फी बन जात.”\n“हँ ए काका, हम रउवा संगे मछिअन अउर पाजी लइकनो के फोटो खींच के फेसबुक पर अपलोड करब. रउवे बुझीँ कि ई अइसन सिचुएशन बा कि बहुते लाइक आ कमेंट मिली. हमहूं के दुनिया जान जाई कि केहु बाटे!”\nरामचेला के देहिं आग लाग गइल. ऊ किचकिचा के कहलें, “अरे घोड़ाराम. ई फोटो से तोर गुमनामी ना कटी, कवनो नीक काम कर तब दुनिया अपने आप तोहरा के खोजी, जयजयकार करी.” उनकरा खिसियइला से लइका निराश हो के भुईंया बइठ गइल.\nकोरा में फोन राख के कहे लागल, “का बताईं ए काका, जवार में बाढ़ि आइल, सात गो कतल भइल, खसरा फइलल, फागुन में बरखा से गेंहू पलर गइल, इस्कूलन में मास्टर नइखन आवत… हम सब मौका पर रहनी. फोटो खींचि के डलनी लेकिन केहू ना पूछल. जानऽतारऽ एक ओर हमार एतना मेहनत आ दोसरा ओर मऊगी बाड़ी सन. तनि सा अंचरा टारि के, तनि सा टेढ़िया ताकि के सेल्फी डाल देत बाड़ी सन, आन्हीं मे आम नियर कमेंट चुअता.”\nरामचेला फूल के कुप्पा भइल आँख सोहरावत कहलें, “ले ल बाबू सेल्फी, अब तोहार दुख देखल नइखे जात.”\nनवका रहन अउर चाल ढाल\nमार्च 23, 2015 Editor


पटना मेट्रो – टटका खबर\nआनन्द अग्रवाल अपना समर्थकन संग सपा से किनारा कइलन लखनऊ 13 मार्च(वार्ता). समाजवादी गोल के व्यापार सभा के अध्यक्ष आनन्द अग्रवाल समेत कई नेता आजु अपना पद से इस्तीफा दे दिहलें. एह लोग के कहना बा कि सपा व्यापारी वर्ग आ वैश्य समाज के अनदेखी करत बिया. एह लोग के इहो शिकायत बा कि बसपा


Actor Amitabh Bachchan Harivansh Rai Bachchan Relation in Bhojpuri - Shekhawati Rides\nलोकप्रिय काव्य कृति ‘मधुशाला’ के ई पहिला दू गो पंक्ति ह. मधुशाला, देसी भाषा में शराबघर के कहल जाला बाकिर नई कविता आंदोलन के प्रखर कवि अउरी प्रगतिशील साहित्यकार हरिवंश राय बच्चन के कलम के भाव एकर कुछ और गहीर आ सार्थक अर्थ निकालेला. हरिवंश राय बच्चन उत्तर छायावाद के प्रमुख कवि रहलें. ओह दौर के कविता में प्रेम के स्पष्ट आ शरीरी रूप के अभिव्यक्ति सबसे ज्यादा होखे. कहे के माने रोमांटिसिजम के दौर रहे, जवन हरिवंश राय बच्चन के लेखन शैली में मिलेला. बच्चन साहब छंद मुक्त अउरी छंद युक्त दुनू तरह के कविता लिखीं. हिन्दी कवि लोग में बच्चन जी बहुत लोकप्रिय कवि भइनी. एकर एगो कारण उहाँ के रसदार लेखन शैली आ कविता पाठ रहे, दूसर कि उहाँ के बेटा भारतीय फिल्म जगत के महानायक हवें. जी हाँ, अमिताभ बच्चन के स्टारडम अपना पिता के प्रसिद्धि बढ़वलस. कवनो बाप खातिर एकरा से बड़ संतुष्टि के विषय का हो सकेला कि उ अपना बेटा के नाम से लोकप्रिय होखे, बच्चन साहब ई जरूर महसूस कइले होइहें.\n27 नवंबर 1907 के उत्तरप्रदेश के प्रतापगढ़ जिला के बाबुपट्टी गाँव में हरिवंश राय के जनम भइल. उनके पिताजी प्रताप नारायण श्रीवास्तव आ माई के नाम सरस्वती देवी रहे. ‘बच्चन’ उनके लइकाईं के नाम रहे. बच्चन के माने भी होला छोट लइका के स्वभाव वाला. हरिवंश राय जीवन भर अपना बाल मन के सहेज के रखे के जुगत में रहलें. साइत, उनके कविता में चुहलपन भी इहे लइकाईं वाला मन के करामात ह. अपना बाबूजी से अमिताभ भी लइकाईं विरासत में ले लेहलें अउरी खाली नामे में बच्चन ना लगवलें बाकिर अपना अभिनय में भी उहें ताजगी, उहे बालपन के सहजता अभी ले रखले बाड़ें. हरिवंश राय जब लिखे लगलें त आपन तखल्लुस के रूप में बच्चन शब्द के लगावे लगलें. उ कायस्थ परिवार से रहलें बाकिर श्रीवास्तव सरनेम ना लगवलें. कहे वाला लोग कहेला कि बच्चन साहब जाति प्रथा के कट्टर विरोधी रहलें एहीसे आपन जाति के नाम हटा के पेन-नेम लगा लेहलें.\nहरदम हिन्दी बोले वाला अउरी हिन्दी के वकालत करे वाला बच्चन साहब के परास्नातक अंग्रेजी में भइल रहे अउरी उ जब पीएचडी भी कइलें त अंग्रेजी के प्रसिद्ध कवि डब्ल्यू बी यीट्स के ऊपर शोध करके कइलें. जब कैंब्रिज विश्वविद्यालय से पढ़ाई कर के स्वदेश लवटलें त इहाँ इलाहाबाद विश्वविद्यालय में उ अंग्रेजी पढ़ावे लगलें. बाकिर उनके लेखन अउरी साहित्यिक सेवा हिन्दी में चले लागल. हिन्दी से उनके एतना प्यार ही रहे कि उनके भारत सरकार के विदेश मंत्रालय में हिन्दी विशेषज्ञ के रूप में राख लिहल गइल. बाकिर मंच पर बच्चन साहब के लोकप्रियता त बढ़ते रहे, एही के चलते उनके नजदीकी जिला – जवारी जवाहरलाल नेहरू से हो गइल. ई रिश्ता बाद के साल ले चलत रहल. अमिताभ के जब फिल्म इंडस्ट्री में एंट्री करे के रहे त इंदिरा गांधी के चिट्ठी उनके पहिला फिल्म सात हिन्दुस्तानी के निर्देशक के. ए. अब्बास के लगे आइल रहे. जब 1983 में कूली फिल्म के शूटिंग के दौरान जब अमिताभ के घाव लाग गइल अउरी उ मुए से बचलें तब पूर्व प्रधानमंत्री राजीव गांधी आपन विदेश के ट्रिप कैन्सल कर के उनका साथे अस्पताल में उपस्थित रहलें. तत्कालीन प्रधानमंत्री इंदिरा गांधी भी दिल्ली से उनके देखे पहुंचल रहली.\nबाप बेटा के रिश्ता अच्छा निभल\nहरिवंश राय बच्चन अउरी उनके बड़ बेटा अमिताभ बच्चन के बीच रिश्ता बड़ा बढ़िया निभल. अमिताभ के समय-समय पर अपना पिता के मार्ग दर्शन मिलल अउरी हिदायत भी. एक बार के किस्सा अमिताभ बच्चन सुनवलें रहलें कि उ तब देहरादून के बोर्डिंग स्कूल में पढ़त रहलें. उनके स्कूल में रंगमंच के प्रतियोगिता होखे वाला रहे अउरी उ एगो नाटक में महत्वपूर्ण किरदार करत रहलें. बाकिर तले उनके तबीयत खराब हो गइल आ उ बिस्तर पर पड़ गइलें. उनके बाबूजी उनसे भेंट करे गइलें त अमिताभ रोए लगलें आ कहलें कि हम बड़ा तइयारी कइले रहनी हं अउरी बड़ा मन रहल ह, हमरा ई नाटक करे के. उनके बाबूजी समझवलें अउरी उ जवन लाइन कहलें उ आजुओ लोग कोट करेला. “मन का हो तो अच्छा, ना हो तो उससे भी अच्छा.” ‘अर्थात, ईश्वर आपके लिए और भी बेहतर योजना बना चुका है तभी आपके मन का नहीं हुआ.’ भइल भी अइसने, उ नाटक छूट गइल बाकिर अमिताभ के अंदर अभिनय के आग धधक गइल जवन बाद में उनके भारतीय सिनेमा के सदी के महानायक बना देहलस.\nअइसहीं एक बार अमिताभ जवानी के टाइम बड़ा परेशान रहलें जब उ स्नातक कइला के बाद का करस का ना करस के द्वन्द्व में फँसल रहलें. हताश होके उ ई सोचे लगलें कि उनके जिनगी व्यर्थ बा अउरी उनके पैदा ही ना होखे के चाहत रहे.” अपना बाबूजी से जाके उ तनी काठ होके पूछ दिहलें कि हमके पैदा काहें कइनी. उनके बाबूजी ओह बेरा त जवाब ना दिहलें अउरी उहाँ से चल दिहलें बाकिर अगिला दिने उनका बिस्तर के लगे टेबुल पर एगो पर्ची में कुछ लिख के छोड़ देहलें. जब अमिताभ उ पढलें त बड़ा लजइलें आ कई दिन ले बाबूजी के लगे ना गइलें. पर्ची में लिखल रहे –\nजिंदगी और जमाने की कशमकश से घबराकर,\nमेरे बेटे मुझसे पूछते हैं कि हमें पैदा क्यों किया था?\nऔर मेरे पास इसके सिवाय कोई जवाब नहीं है कि,\nमेरे बाप ने मुझसे बिना पूछे मुझे क्यों पैदा किया था?\nऔर मेरे बाप को उनके बाप ने बिना पूछे उन्हें और उनके बाबा को बिना पूछे,\nउनके बाप ने उन्हें क्यों पैदा किया था?\nसाल 2003 में सांस लेबे में दिक्कत होखला के चलते 96 साल के उमिर में हरिवंश राय बच्चन एह दुनिया से सुरलोक सिधार गइलें.\nTags: Bhojpuri Articles, Bhojpuri Information\nThe publish Actor Amitabh Bachchan Harivansh Rai Bachchan Relation in Bhojpuri appeared first on Shekhawati Rides.\nShe’s not chilly, she’s weak: Sanjay Leela Bhansali on Aishwarya Rai Bachchan » shekhawatirides4u\nCategories Global Tags Actor, Amitabh, Bachchan, Bhojpuri, Harivansh, Rai, Relation Post navigation\n15 college students of Saroonagar BC welfare hostel fall ill- Shekhawati Rides


होम ज़रा हटके कही-सुनी जरुर जाने ! किस दिशा में पैर करके नहीं सोना चाहिए?\nhead facing east while sleeping\nsleeping direction for couple\nsleeping direction in tamil language\nsleeping direction scientific\nwhich direction to sleep in islam\nकिस दिशा मे सोना बेहतर\nपश्चिम की तरफ सिर करके सोना\nपश्चिम दिशा में सिर रखकर सोने से क्या होता है\nशयन की दिशा\nसोने की दिशा और वास्तु\nपिछला लेखध्यान (Meditation / Yoga) क्या है, जाने मेडिटेशन करने का तरीका और लाभ\nअगला लेखबुजुर्गों के प्रति हमारा कर्तव्य, उनका महत्व एवं देखभाल – हमारा समाज


भारत में कोविड-19 महामारी - विकिपीडिया\nभारत में 2019–20 कोरोनावायरस महामारी के पहिला केस 30 जनवरी 2020 के दर्ज कइल गइल; एह बेमारी के सुरुआत चीन के वुहान से भइल रहल।9मई 2022 तक ले, भारतीय मेडिकल रिसर्च काउंसिल आ स्वास्थ अउरी परिवार कल्याण मंत्रालय के द्वारा कुल 649 केस, 42 लोग के ठीक होखल, 1 ब्यक्ति के बाहर प्रवास 13 मौत सभ के जानकारी कन्फर्म कइल गइल बाटे।\nजबाबी स्थिति[संपादन करीं]\nपरधानमंत्री के जबाबी काम[संपादन करीं]\nसार्क कांफ्रेंस[संपादन करीं]\n13 मार्च के प्रधानमंत्री नरेंद्र मोदी ई प्रस्ताव रखलें कि सार्क देस सभ आपस में मिल के एह महामारी से लड़ें आ उनके अइसन आइडिया के नेपाल, मालदीव, श्री लंका आ भूटान के देसन द्वारा स्वागत कइल गइल। 15 मार्क के सार्क देस सभ के नेता लोग के साथे एगो वीडियो कांफ्रेंसिंग के सार्क देसन खातिर परधानमंत्री ₹74 crore (US$10 मिलियन) के COVID-19 इमरजेंसी फंड बनावे के घोषणा कइलेन।\nजी20 कांफ्रेंस[संपादन करीं]\nदेस के संबोधन[संपादन करीं]\nउनके द्वारा सेहत सुबिधा सेक्टर खातिर ₹15,000 crore (US$2.1 बिलियन) मदद के घोषणा कइल गइल बाटे। एह पइसा के इस्तमाल टेस्ट सुबिधा बनावे, पर्सनल प्रोटेक्टिव एक्विपमेंट (पीपीई) बनावे, आइसीयू बनावे आ वेंटिलेटर बनावे खाती कइल जाई अउरी मेडिकल कर्मचारी लोग के ट्रेनिंग देवे खाती इस्तमाल होखी।\n↑ 2.0 2.1 2.2 2.3 2.4 "Home | Ministry of Health and Family Welfare | GOI". www.mohfw.gov.in. पहुँचतिथी 25 मार्च 2020.\n"https://bh.wikipedia.org/w/index.php?title=भारत_में_कोविड-19_महामारी&oldid=690458" से लिहल गइल\nएह पन्ना पर आखिरी बेर संपादन4मई 2021 के 17:32 बजे भइल रहल।


स्मृति सिन्हा डेग बढ़वले जात बाड़ी | CinemaBhojpuri.in\nJuly 19, 2012 - इण्डस्ट्री न्यूज, कलाकार\n- Tagged: स्मृति सिन्हा\t- no comments\tसिनेमा भोजपुरी के नयकी सनसनी स्मृति सिन्हा के जलवा एह घरी भोजपुरी परदा पर चलत बा. ‘रंगीला बाबू’ जइसन हिट फिल्म से सिनेमा भोजपुरी में ढुकल स्मृति का खाता में अबले ‘शादी बियाह’, ‘प्यार बिना चैन कहाँ रे’, ‘सौगंध गंगा मईया के’, ‘देवरा पे मनवाँ डोले’ अउर ‘साजन चले ससुराल’ जइसन फिलिम दर्ज हो चुकल बा जवनन से स्मृति के स्मृति दर्शकन का दिमाग में आपन खास जगहा बना लिहले बावे.\nएह घरी स्मृति खेसारीलाल संगे ‘लाल दुपट्टा मलमल का’, विराज भट्ट संगे ‘अंतिम तांडव’, आ छैला बिहारी संगे ‘लाडली’ के शूटिंग पूरा कर चुकल बाड़ी. आ जल्दिए जुबली स्टार दिनेशलाल यादव निरहुआ संगहु अभिनय करत नजर अइहें.\nअपना के बिहार के बेटी कहत स्मृति के कहना बा कि ऊ हमेशा साफ सुथर आ मनोरंजक फिलिम देके दर्शकन के मनोरंजन करत रहीहें. (प्रशांत निशांत के रपट)\nमिलत जुलतअभय सिन्हा के फिलिम में स्मृति सिन्हा (3)अक्षरा सिंह पवन सिंह फेरू साथ साथ (2)Marathi Jay Prakash Mahadev enters Bhojpuri films (2)विनय आनंद बनीहें ‘द नरसिम्हा’ (2)बिना एको फिलिम रिलीज होखले मँहग बन गइलें चुन्नू सिंगापुरी (2)To the official site of Related Posts via Taxonomies.\tLeaveaReply Cancel reply


अब बिहारो में होखी इलाकाई सेंसर बोर्ड – Anjoria\nअब बिहारो में होखी इलाकाई सेंसर बोर्ड\nबिहार के कला-संस्कृति मंत्री आ भोजपुरी सिनेमा के मशहूर गीतकार विनय बिहारी बतावत बाड़े कि अब बिहारो में इलाकाई सेंसर बोर्ड होखी आ एकरा ला कला-संस्कृति विभाग प्रस्ताव तइयार करावे में लागल बा. एह काम खातिर देश के नौ गो इलाकाई सेंसर बोर्ड के प्रारूप मँगावल गइल बा जवना का आधार पर एकर स्थापना हो सकी.\nबतावल जात बा कि बिहार में फिल्म स्टूडियो बनावे के सपनो जल्दिए पूरा हो जाई. राजगीर में एकरा खातिर 26 एकड़ जमीन खरीद लिहल गइल बा. आ अगिला साल से ओकरा के बनावे के काम शुरू हो जाई.\nजान जाईं कि हर साल नाहियो त एक सौ भोजपुरी, मगही, मैथिली फिलिम बनावल जाले आ बहुते बड़ संख्या में भोजपुरी, मगही, मैथिली, अंगिका आ बज्जिका भासा के आडियो विडियो सीडीओ बनावल जाले. बाकिर अबहीं सगरी काम मुंबई में करावल जात बा काहे कि बिहार में स्टूडियो नइखे.\nस्टूडियो आ सेंसर बोर्ड बन गइला के सबले बड़का फायदा होखी कि दुअर्थी संवाद आ फूहड़ गीतन पर रोक लगावल संभव हो पाई. अलग बाति बा कि फूहड़ फिलिम आ गीत दोसरो भासा में भरपूर बाड़ी स बाकिर बदनाम भोजपुरी के कर दिहल गइल बा आ एह काम में भोजपुरियो लोग बढ़ चढ़ के शामिल हो गइल बा. जतना पोर्न फिलिम अंगरेजी में बनेला ओतना शायदे कवनो दोसरा भासा में बनत होखी बाकिर अंगरेजी भासा पर फूहड़ भा अश्लील होखे के आरोप ना लगावल जाय. दक्खिन भारत के फिलिमन में जतना देह देखावल जाला आ जतना सी ग्रेड फिलिम बनेली सँ ओतना भोजपुरी में ना होखे बाकिर तमिल, तेलुगु, कन्नड़, मलयालम पर केहू फूहड़ होखे के आरोप ना लगावे. भोजपुरी के बदनाम करे में कुछ लोग के आपन स्वार्थ बा, खास कर के हिंदी प्रेमियन के जिनका लागेला कि भोजपुरी के बढ़ला से हिंदी के नुकसान हो जाई. अइसने हिंदी प्रेमी भोजपुरियन का चलते आजु ले भोजपुरी के संविधान के अठवीं अनुसूची में नइखे डालल जा सकल. होखे के त चाहीं कि पहिले अइसनका भोजपुरी विरोधियन के खिलाफ आन्दोलन चले आ भोजपुरी के सँवारे-सुधारे के काम ओकरा बाद कइल जाव. बाकिर एह पर केहू के धेयान नइखे. भोजपुरी के गरिया के जतना प्रचार मिल जाला ओतना शायद भोजपुरी खातिर काम कइला पर ना मिल पावे आ एहिसे लोग गरियावे में ढेर आगे रहेला, भोजपुरी लिखे पढ़े बतियावे में कम.\nPrevious Post: टटको में टटका खबर :9अक्टूबर 2014, बियफे\nNext Post: पढ़ीह लिखीह कवनो भासा, बतियइह भोजपुरी में (बतकुच्चन 172)


बिहार राज्य खाद्य निगम में करोड़ों रुपया के घोटाला, अधिकारी मामला के दबावे में जुटले\nबिहार राज्य खाद्य निगम (एसएफ़सी) के के भोजपुर इकाई में करोड़ों रुपया के घोटाला के मामला सोझा आवता। जिला मुख्यालय आरा में धोबी घाटवा के एसएफ़सी गोदाम में धईल करोड़ों रुपया के अनाज से जुडल ए मामला में आरा के नवादा थाना में प्राथमिकी दर्ज भईल बा।\nराज्य खाद्य निगम के जिला इकाई से जुडल सूत्र के मुताबिक धोबी घाटवा गोदाम में करोड़ों रुपया के अनाज धईल रहे, जवना के एगो बड़ हिस्सा के गायब क दिहल गईल। हालांकि अभी तक साफ नईखे गायब भईल चावल समेत बाकी अनाज के कीमत कतना रहे, लेकिन सूत्र के दावा बा कि स्थानीय अधिकारी के मिलीभगत से भईल ए गड़बड़ी में करोड़ों रुपया के अनाज गायब भईल बा।\nए मामला में सबसे चौंका देवे वाला पक्ष इ बा कि मामला के खुलासा के बाद जब प्रशासन तत्पर भईल त रातो-रात गायब भईल चावल के फेर से गोदाम में पहुंचा दिहल गईल।\nगोदाम से चावल गायब होखे अवुरी लवट के आवे से स्थानीय अधिकारी लोग के मंशा प गंभीर सवाल खाड़ा होखता। ए मामला में राज्य खाद्य निगम के प्रबंध निदेशक के ओर से जिला सांख्यिकी अधिकारी (डीएसओ) के जांच के आदेश दिहल रहे। डीएसओ अपना जांच रिपोर्ट में गोदाम से 11 हज़ार बोरा अनाज गायब होखे के बात कहले बाड़े।\nडीएसओ के रिपोर्ट के बाद राज्य खाद्य निगम के प्रबंध निदेशक राकेश झा के निर्देश प आरा के नवादा थाना में धोबी घाटवा गोदाम के लेखपाल के आवेदन प 4618 बोरा चावल गायब होखे के प्राथमिकी दर्ज भईल बा। प्राथमिकी में गोदाम के सहायक प्रबन्धक आजम राद के आरोपी बनावत उनुका मंशा प गंभीर सवाल खाड़ा कईल बा।\nसूत्र के मुताबिक डीएसओ के रिपोर्ट में गोदाम से करीब सवा करोड़ रुपया कीमत के 11 हजार बोरा अनाज गायब होखे के बाद कहल बा। हालांकि गोदाम के लेखपाल सिर्फ 4618 बोरा चावल गायब होखे के प्राथमिकी दर्ज करवले बाड़े।\nडीएसओ के जांच रिपोर्ट अवुरी दर्ज प्राथमिकी में अनाज के मात्रा में भारी अंतर के चलते अब एगो नाया घोटाला पनपत देखाई देता। ए अंतर के चलते स्थानीय लोग के संगे-संगे राज्य खाद्य निगम के कर्मचारी तक हैरान बाड़े। सवाल होखता कि आखिर राज्य खाद्य निगम में कतना के घोटाला भईल बा? अधिकारी डीएसओ के जांच रिपोर्ट के आधार प प्राथमिकी त दर्ज करवले लेकिन मात्रा में एतना फर्क काहें बा?\nFirst Update: 13 September, 2017 11:55 AM\n#राज्य खाद्य निगम


बतकुच्चन – ५६ – Anjoria\nबतकुच्चन – ५६\nApr 22, 2012 बतकुच्चन\nभाषा भोजपुरी से हमार परिचय नौ बरीस से बा. एह बीच बहुते तरह के लोग से भेंट भइल. कुछ ओह लोग से जे भोजपुरी में आपन धंधा करत बा त कुछ ओहू लोग से जे भोजपुरिए के आपन धंधा बना लिहले बा. सोचीं त दुनु में कवनो खास अंतर ना बुझाई बाकिर गौर करीं त मालूम होखी कि भोजपुरी में धंधा करे वाला कुछ ना कुछ करत बाड़े भोजपुरी खातिर बाकिर भोजपुरी के धंधा करे वालन खातिर जरूरी ना होला कि ऊ भोजपुरिओ खातिर कुछ करसु. ऊ लोग त बस भोजपुरी के आपन धंधा बना लिहले बावे, ओही बहाने आपन काम बनावे खातिर देश दुनिया घुमे खातिर. ई लोग कबो भोजपुरी के आठवीं अनुसूची में शामिल करावे के बात करेला त कबो भोजपुरी से अश्लीलता मेटावे खातिर. बिना ई जनले कि आठवीं अनुसूची में शामिल होखे से पहिले ओकर भाषा का रूप में पहिचानो होखल जरूरी बा. भारत सरकार भोजपुरी के भाषा मनबे ना करे, ओकरा खातिर त ई हिंदी के एगो बोलिए भर हवे. भोजपुरी के भाषा माने में का परेशानी बा सरकार? सबले बड़का परेशानी बा हिंदी के धंधेबाजन के जे कबो ना चहले कि भोजपुरी के भाषा के दर्जा दिहल जाव. हिंदी के बहुते विद्वान रहले भोजपुरिया बाकिर भोजपुरी में लिखे में उनुका आपन पहिचान बनला में दिक्कत लागल से उहो लोग भोजपुरी के बोली से उपर ना उठे दिहल चाहल. अब ई सब बतियावे में ऊ लोग पीछे छूट गइल जे भोजपुरी में आपन धंधा करेला. कवनो दिने हमरा मन में ओह लोग खातिर बेसी इज्जत बा बनिस्बत ओह लोग से जे भोजपुरी के आपन धंधा बना के रखले बावे. भोजपुरी में धंधा करे वाला जरूरी नइखे कि भोजपुरिए होखसु. ऊ हर भाषा से आवत बाड़े. उनुका त बस धन चाहीं, जहाँ से भेंटाव. भोजपुरी बुझाव भा ना अतना त जरूरे बुझात बा कि भोजपुरी में माल बा. भोजपुरी फिलिम भा अलबम बना के कमाई कइल जा सकेला आ ऊ लाग जाते बाड़े भोजपुरी फिलिम भा अलबम बनावे बेचे में. अब एह धंधा में कतना आ कइसन कमाई बा जे एगो अलगे अध्याय हो जाई एहसे एकरो के एहिजे छोड़त बानी आ अब धन के धाह लूटे वाला एह धंधेबाजन के छोड़ ओह लोग के बात करत बानी जे आपन धन-दाह करे के धंधा में लागल बाड़े. अब ई धन-दाह के धंधा का होला? ई ऊ धंधा ह जवना में लोग धंधा त करेला बाकिर अपना धन के दाह कर के. एह तरह के लोग अखबार-पत्र-पत्रिका-किताब छपवावेला, वेबसाइट चलावेला. निमना से जानत कि एह धंधा में धन-धाह ना मिली, धन-दाह जरूर हो जाई. बाकिर ई लोग कम से कम भाषा भोजपुरी खातिर कुछ करत बा. एह लोग खातिर भोजपुरी धंधा ना ह, एह लोग के धंधा भोजपुरी में बा, भोजपुरी खातिर बा. ई लोग भोजपुरी में कुछ ना कुछ रचत बा, सँजोवत बा, सहेजत बा. एही लोग का चलते भोजपुरी अइसन बनल बिया जे धन-धाह लेबे वाला लोग भोजपुरी में आपन धंधा करत बा आ उहो लोग जे भोजपुरी के आपन धंधा बना के आपन छवि चमकावत बा. भोजपुरी के ओहसे कवनो फायदा होखे भा ना ओह लोग के जरूरे फायदा, कुछ अनुदान-पुरस्कार मिल जाई, कुछ जगहा से निमन्त्रण मिल जाई आ देश दुनिया घूमे के मौका. लोग कह सकेला कि ई सब कुछ हम ओह लोग का डाहे कहत बानी. बाकिर डाहे ना डहइला का चलते कहत बानी. अब धाह, दाह, डाह, डहला, दहला पर फेरू कहियो चरचा होखी. आजु बस अतने.\nभोजपुरी उपन्यास "जुगेसर" के भूमिका\nOne thought on “बतकुच्चन – ५६”\nफेसबुक पर लिखल एगो बात…\nखड़ी बोली का सँवरनिहारन में से अगर भोजपुरी लेखकन के निकाल देहल जाय, त ऊ श्रीहीन हो जाई। कबीरदास, दरियादास आदि आदि निर्गुणिया सन्त लोग के त ई भूमिए रहे, सदल मिश्र, भारतेन्दु बाबू, रामदीन सिंह, देवकीनंदन खत्री, जयशंकर प्रसाद, प्रेमचंद, रामचन्द्र शुक्ल, राहुल सांकृत्यायन, श्यामसुन्दर दास, शिवपूजन सहाय, राजा राधिकारमण प्रसाद सिंहा, पाण्डेय बेचन शर्मा उग्र, हजारी प्रसाद द्विवेदी सभे त भोजपुरी-भाषिए रहे।\n– पृ 25, भोजपुरी व्याकरण- आचार्य रामदेव त्रिपाठी, प्रकाशक- भोजपुरी अकादमी, 1987\nनये लोगों में से तो केदारनाथसिंह से लेकर मैनेजर पांडेय तक मूलतः भोजपुरीभाषी ही हैं।


फ़रवरी 2018 – Anjoria\nफरवरी 28, 2018 Editor\n– तारकेश्वर राय जोगीरा सा रा रा रा … राब गुर त भेटाते नइखे, महंग भइल चाउर ।। बी.पी.एल. के कारड लेके, झनकऽ का करबऽ आउर ।। जोगीरा सा रा…\nफरवरी 26, 2018 Editor\n– ओ. पी. सिंह देश के बैंकिंग क्षेत्र में मिलल घोटाला का बाद कांग्रेसी गोल चहके लागल बाड़ें. एह लोग के तर्क बा कि जेकरा राज में घोटाला धराइल, घोटाला…\nफरवरी 18, 2018 Editor\n– तारकेश्वर राय देख ए बाबू, सुनऽ ए भाई देशवा हमार जरऽता । कहीं बस, कहीं कार, केहू खुनसे में बरऽता ।। सद्बुद्धि छोड़ छाड़ के, मनई धावऽता । कइसे…\n– ओ. पी. सिंह एह घरी देश के सगरी खुरचाली एकजुट होखे लागल बाड़ें काहें कि ओहनी के मालूम हो गइल बा कि अगर एकवटब सँ ना त बिला जाए…\nफरवरी 13, 2018 Editor\n– तारकेश्वर राय पुरनकी पतईया, फेड़वा गिरावे । जइसे गिरहथ, कवनो खेतवा निरावे ।। नइकी पतइया बदे, जगहा बनावे । जाए के बा एक दिन, इहे समझावे ।। चइती फसलिया,…\nगीतकार- लाल बिहारी लाल स्त्री स्वर- सांवरिया आ जइतऽ एक बार अंखियाँ कब से राह निहारे, नैना तरसे हमार सांवरिया आ जइतऽ एक बार…. पानी बिन मछरी के जइसे, तड़पी…\n– ओ. पी. सिंह अबकी के बजट का बाद फेरु इयाद आ गइल भोजपुरी कवि अशोक द्विवेदी के एगो कविता के अंश – बीच के अदिमी ससुरा, ना ओनिये के…\nफरवरी 2, 2018 Editor\n– ओ. पी. सिंह खबरदार, जे एह देश में भारत माता के जयकारा लगवल त ठीक ना होखी. मार देब गोली आ केहू ना बोली ! काहे कि गोली मारे…\n– ओ. पी. सिंह शुक का दिने जवन भइल तवन होखल ना चाहत रहुवे. सुप्रीम कोर्ट के पचीस गो में से चार गो जज कायदा का खिलाफ जा के बाकायदा…


धमकावे आ धमकियावे के आपन फायदा | Anjoria's Weblog\nधमकावे आ धमकियावे के आपन फायदा\nबाबा लस्टमानंद एकदम मूड में रहले. आज काल बड़हन नेता लोगन के धमकावे आ ऊहो अपना से छोटकन के धमकावे के मामला पर चर्चा में कहले, जान जा रामचेला कि धमकावे के आपन फायदा होला आ धमकियावे के अलग. जे धमकावे ला ऊ तऽ जान जा कि रातेरात मीडिया में बढ़ि के मसहूर हों जाला आ जेकरा धमकियावल जाला ऊ तऽ भर रात सहानुभूति के छंइटी मूड़ी पर ध के घूमत रहेला. जे धमकावे ला ऊ हीरो हो जाला आ जेकरा के धमकावल जाला ऊ….\nरामचेला कहले, जीरो!\nबाबा कहले , भाग बुड़बक, आजु मीडिया के जमाना में केहु जीरो ना होला. जेकरा धमकावल जाला ओकर सब दोस माफ. लोग लागेला पुचकारे, सहानुभूति देखलावे. लागे ला लोग कहे कि ‘अरे ऊ कमवा तऽ ठीके करत रहे बाकिर बड़का लोगवा करे देउ तब नु?’ अइसन हालत में ऊ आदमी कम आ बेचारा बेसी लागेला. बस रोआइन मुंह बनवले चुपचाप चारु ओर तिकवत रहेला. शालीनता के मुखौटा लगवले रहेला. अइसन मुखौटा पहिलको जमाना में रहे आ आजुओ बा आ काल्हुओ रही. हर पार्टी के हर बड़हन नेता के अइसन मुखौटा के दरकार होला. काहे कि ऊ अचके बहड़हन त बन ना गइल. जइसे सासो कबहुओं पतोह होली सन, दहीओ कबहुं दूध होला ओसही बड़को नेता छोटका नेता रहेला आ हमेसा बड़कन के आगे छोट बनत रहे के परेला. लेकिन जान जा कि ई मुखौटन के परसानी तब बढ़ जाला जब ऊ अपना के असली चेहरा बूझे लागे. जबले नाप के मुस्काई आ तौल के बोली तबले त ठीक बा जसहीं ऊ अपना के प्राणधारी बूझे लागी ओसहीं संकट चालू हो जाई आ ओकरा के उपेक्षा के गरम कुंड में बिग दियाई.\nमुखौटन के परसानी ई बा कि ऊ हमेसा एके नाहिन रहेले सन. ना दुख में दुखी ना सुख में सुखी. आ एने लोकतंत्र के मजबूरी होला कि हमेसा नाटक करे के परे ला आ जब हंसे के चाहे खुशी देखावे के बेरा आवे ला त ऊ लागे ला मुंह बिसूरे. बिना आला कमान के परमिसन के ऊ त कुछ ना कर सके. अइसन मोका पर उहे सफल होला जे आपन चदर देखि के गोड़ पसारी आ जगहि देखि के पांख निकाली. मुखौटा सदा हरान रहेले सन आ रोआइन मुंह बना के कुर्सीमान रहे ले सन. आपन कवनो पहचान ना बने.